Berlīnes olimpiskais stadions

Berlīnes olimpiskais stadions () ir olimpiskais stadions, kas atrodas Vācijas galvaspilsētā Berlīnē. To 1934. gada sāka celt 1936. gada vasaras olimpisko spēļu vajadzībām. Pārbūvēts 1974. gada FIFA Pasaules kausa vajadzībām un otrreiz renovēts 2006. gada FIFA Pasaules kausam. Kopš 1963. gada šajā stadionā mājas spēles aizvada futbola klubs Hertha BSC.


Astoņkājis Pols

Astoņkājis Pols (; dzimis , miris ) bija astoņkājis no Veimutas, Anglijas. Tas dzīvoja Jūras dzīves centrā Oberhauzenē, Vācijā, un kļuva plaši pazīstams visā pasaulē, kad precīzi spēja paredzēt visu Vācijas futbola izlases spēļu rezultātus 2010. gada Pasaules kausa izcīņā, kā arī fināla iznākumu.

Polam uzvarētāja paredzēšanai tika novietotas divas kastes ar ēdamgliemenēm tajās, uz katras kastes bija to valstu karogi, kas piedalījās nākamajā futbola spēlē. Tika uzskatīts, ka tā valsts, no kuras kastes tas paņems pirmās gliemenes, arī uzvarēs spēlē. Pola prognozes bija precīzas četrām no sešām Vācijas izlases spēlēm 2008. gada Eiropas čempionātā, kā arī visās septiņās Vācijas izlases spēlēs 2010. gada Pasaules kausā. Vēl tas precīzi paredzēja Spānijas uzvaru pār Nīderlandi Pasaules kausa finālā.

Astoņkājis mira 2010. gada oktobrī.


Parastais astoņkājis

Parastais astoņkājis jeb vienkārši astoņkājis (Octopus vulgaris) ir astoņkāju dzimtas (Octopodidae) suga, kas ir visvairāk pētītā astoņkāju suga pasaulē.

Astoņkāja dabīgais izplatības areāls ietver Vidusjūru, Atlantijas okeāna abus krastus, Indijas okeāna krasta līnija un Klusā okeāna Āzijas krastu. Rietumos ziemeļu robeža atrodas pie Britu salām. Tas sastopams Azoru, Kanāriju un Kaboverdes salu krastos. Austrumos pie Amerikas krastiem izplatības areāls starp ziemeļu un dienvidu robežām nav tik plašs kā rietumos.

Astoņkāji plaši izmanto cilvēku pārtikā. Katru gadu nozvejo 20 000—100 000 tonnas.


Bezspuru astoņkāji

Bezspuru astoņkāji jeb īstie astoņkāji (Incirrina) ir galvkāju klases (Cephalopoda) apakškārta, kas pieder astoņkāju (Octopoda) kārtai. Bezspuru astoņkāji var būt gan bentiskie, gan pelaģiskie organismi. No otras astoņkāju apakškārtas — spurotajiem astoņkājiem (Cirrina) — tie atšķiras ar to, ka tiem uz galvas nav divu spuru, ka tiem nav iekšējā apvalka jeb skeleta un ka to piesūcekņiem nav ūsiņu (cirri).

Bezspuru astoņkāji parasti mājo netālu no krasta līnijas un ne pārāk lielā dziļumā, bet dažas sugas ir izņēmumi un dzīvo līdz pat 8000 metru dziļumā. Astoņkāji parasti izvēlas akmeņainu grunti, bet tie dzīvo arī smilšainās vietās.


Astoņkāju dzimta

Astoņkāju dzimta (Octopodidae) ir astoņkāju kārtas (Octopoda) dzimta, kas pieder bezspuru astoņkāju apakškārtai (Incirrina). Šajā dzimtā ir lielākā daļa zināmās astoņkāju sugas, vairāk kā 200 sugas. Lielākā daļa no tām ir bentiskie organismi. Šīs dzimtas sugas ir dabas pētniekiem vislabāk zināmās astoņkāju sugas.

Zinātniskais nosaukums octopus grieķu valodā nozīmē astoņas kājas.


Astoņkāju ģints

Astoņkāju ģints (Octopus) ir astoņkāju dzimtas (Octopodidae) lielākā ģints, kurā ir vairāk nekā 100 sugas. Šīs ģints sugas ir sastopamas visos pasaules okeānos un daudzās jūrās.

Zinātniskais nosaukums octopus grieķu valodā nozīmē astoņas kājas. Ģints sistemātika ir ļoti mainīga. Balstoties uz jaunākajiem atklājumiem, zinātnieki ik pa laikam kādas sugas sistematizē citā vai jaunā ģintī.


Indijas rūpija

Indijas rūpija () ir Indijas nacionālā valūta. Indijas rūpijas plaši izmanto arī Butānā un Nepālā, lai gan šajās valstīs tā nav oficiālā valūta. Indijas rūpijas simbols ir , bet ISO 4217 kods ir INR. Viena rūpija sīkāk dalās 100 paisēs. Indijas rūpija ir piecpadsmitā visvairāk mainītā naudas vienība pasaulē pēc tās vērtības.


Kristaps Keggi

Kristaps Juris Keggi, arī Kristaps Kegi (dzimis Rīgā, miris ) bija latviešu ķirurgs ortopēds. LZA Goda loceklis (1990), Rīgas Stradiņa universitātes (1997) un Latvijas Universitātes (2009) goda doktors, mecenāts medicīnā, izglītībā, sportā un kultūrā. Keggi bija starptautiski atzīts eksperts gūžas un ceļa locītavas endoprotezēšanas operācijās. Kristaps Keggi bija Luda Bērziņa balvas dibinātājs un galvenais mecenāts.


Truly Madly Deeply

Truly Madly Deeply ir vācu deju projekta Cascada singls no grupas debijas albuma Everytime We Touch. Singls tika laists klajā Lielbritānijā jau 2006. gada 31. janvārī, bet Amerikā tas iznāca vien 2007. gada 13. martā. Singlā iekļauta arī dziesmas lēnā versija.


Jānis Ikaunieks (astronoms)

Jānis Ikaunieks (dzimis Rīgā, miris Rīgā) bija latviešu astronoms, Latvijas Zinātņu akadēmijas Baldones observatorijas dibinātājs Baldones Riekstukalnā un pirmais tās direktors. Lielu savu dzīves daļu veltīja, lai Latvijā tiktu uzcelta moderna astronomiskā observatorija.


A Neverending Dream

A Neverending Dream ir vācu deju projekta Cascada singls no grupas debijas albuma Everytime We Touch. Tas kļuva par piekto singlu Vācijā, bet Lielbritānijā tas tika laists klajā kā ceturtais singls. Dziesmas videoklipa pirmizrāde notika televīzijas kanālos Fizz un The Box. Tas sasniedza 46. vietu Lielbritānijā un sagādāja nelielu vilšanos, jo iepriekšējie singli bija sasnieguši pat top 10.


Last Christmas (Cascada singls)

Last Christmas ir vācu deju projekta Cascada singls no grupas otrā studijas albuma Perfect Day. Singls tika izdots vienīgi ciparu formātā. Šis singls kļuva par pirmo no otrā albuma.


What Hurts The Most

What Hurts The Most ir vācu deju projekta Cascada singls no grupas otrā studijas albuma Perfect Day. Šis singls kļuva par otro Cascada hitu, kurš iekļuvis Amerikas Top 100. Tam bija arī lieliski panākumi visur citur pasaulē, un tas kļuva par vienu no lielākajiem Cascada hitiem.


Hērlena

Hērlena (; ) ir pilsēta un municipalitāte Nīderlandes dienvidaustrumu daļā. Municipalitāte ir otra lielākā Limburgas provincē. Tā veido daļu no Parkstad Limburg aglomerācijas ar 220 000 iedzīvotājiem (iepriekš zināma kā Oostelijke Mijnstreek).

Pēc agriem romiešu iesākumiem un piezemēta viduslaiku perioda, 19. gadsimta beigās Hērlena kļuva par Nīderlandes akmeņogļu ieguves centru. 20. gadsimtā arhitekts Frics Pētzs bija nozīmīgākais mūsdienu pilsētas veidola radītājs. Viņa slavenākā būve pilsētas centrā ir tā sauktā Glaspaleis (Stikla pils), kura ir iekļauta tūkstoš pasaulē svarīgāko 20. gadsimta ēku sarakstā.

Pilsētas apkārtnē norisinājās 1967. gada Pasaules čempionāts šosejas riteņbraukšanā.


Progress M-15M

Progress M-15M (Прогресс М-15М) ir Krievijas automātisks kravas kosmosa kuģis kravu nogādāšanai uz Starptautisko kosmisko staciju (SKS). To palaida .

Progress M-15M pirmo reizi tika izmēģināta jauna tuvošanās un saslēgšanās sistēma Kurs-NA, kas signāla analogās apstrādes aparatūras vietā izmanto mikroprocesorus.


What Do You Want from Me?

What Do You Want From Me? ir vācu deju projekta Cascada singls no grupas otrā studijas albuma Perfect Day. Singls Vācijā iznāca ātrāk nekā citur Eiropā.


Because the Night

Because The Night ir vācu deju projekta Cascada singls no grupas otrā studijas albuma Perfect Day. 2008. gada 28. maijā YouTube tika publicēts dziesmas videoklips.


Perfect Day

Perfect Day ir vācu deju projekta Cascada pēdējais singls no grupas otrā studijas albuma Perfect Day. Pēc grupas 2008. gada vasaras hīta Because The Night iznākšanas, tika baumots, ka par nākamo singlu kļūs dziesma Perfect Day. Tomēr pati grupa nesniedza nekādus komentārus. Pēc Perfect Day Tour Natālija Horlere nesniedza nekādu informāciju par nākamo singlu.


Evacuate the Dancefloor

Evacuate the Dancefloor ir vācu deju projekta Cascada pirmais singls no grupas trešā studijas albuma Evacuate the Dancefloor. Singlā pieaicināts arī viesmākslinieks. Vācu reperis Carlprit. Šis singls kļuva par pirmo Cascada Nr.1 singlu Lielbritānijā un tur noturējās 2 nedēļas. Evacuate the Dancefloor ir pats lielākais grupas hits. Kādā intervijā Natālija Horlere atklāja, ka viņas balss ir ļoti piemērota R&B stilam, tomēr viņai neesot bijis laika lai to izrādītu. Ar šo singlu Cascada kardināli mainīja savu stilu.


Fever (Cascada dziesma)

Fever ir vācu deju projekta Cascada otrais singls no grupas trešā studijas albuma Evacuate The Dancefloor. Šis singls kļuva par pirmo Cascada singlu, kas nespēja iekļūt Lielbritānijas singlu Top 100.


Filips Kaplo

Filips Kaplo (Philip Kapleau, dzimis , miris ) bija amerikāņu budistu mūks un Rietumu dzen literatūras klasikas, grāmatas "Trīs dzen pīlāri" autors.

Būdams Tokijas kara nozieguma iztiesāšanas protokolists, Kaplo interesējās par dzenbudismu, kļuva mūks un dzen meistars, vēlāk Ročesteras (Ņujorkas štatā, ASV) meditācijas centra dibinātājs. Bijis starp pirmajiem Rietumu mācekļiem, kas pēc Otrā pasaules kara vairākus gadus nodzīvoja dzen klosteros Japānā, draudzējies ar slaveno budisma pētnieku un akadēmiķi D.T. Sudzuki.

Kaplo sarakstījis deviņas grāmatas, darbs "Trīs dzen pīlāri" tulkots 12 valodās. Pretstatā "budologu" filozofiskiem vai vēsturiskiem pētījumiem, Kaplo pragmatiski rakstīja par dzen mūku praksi un tās praktizētāju dzīvesveidu. Kaplo bija ievērojami panākumi dzenbudisma ieviešanā Rietumos, īpaši ASV.


2012. gada Bahreinas Grand Prix

2012. gada Bahreinas Grand Prix izcīņa notika 22. aprīlī Bahreinā. Pirmo uzvaru sezonā izcīnīja esošais F1 čempions - Sebastians Fetels, aiz sevis atstājot Lotus pilotus Reikenenu un Grožānu, kurš izcīnija pirmo pjedestālu savā F1 karjerā.


Dangerous (Cascada dziesma)

Dangerous ir vācu deju projekta Cascada trešais singls no grupas trešā studijas albuma Evacuate The Dancefloor. Singls tika laists klajā vienīgi ar ciparu lejupielādi. Ar šo singlu Cascada atkal eksperimentēja ar savu veco stilu — Eurotrance.


Confrontation

Confrontation ir taktiskā lomu spēle, kuru izstrādājis Cyanide balstoties uz Rackham Entertainment miniatūras spēli ar tādu pašu nosaukumu.

Spēle notiek izdomātā pasaulē, ko sauc par Arklash, kontinents kurā notiek karš, kurš nekad nebeidzas. Spēlētājs seko daļai Akkylanien cīnītajiem, viņu centienos atrast un iznīcināt jaunākos draudus kurus radījuši Dirz alķīmiķi. Spēles gaitā spēlētājs iepazīs daudz dažādas apkārtnes un rases, kas apdzīvo kontinentu.


Botanicula

Botanicula ir Amanita Design izstrādāta puzles point-and-click piedzīvojumu datorspēle. Izdota 2012. gada 19. aprīlī PC, Linux un Mac OS X, vēlāk arī Android un iOS. Spēle 2012. gadā palīdzēja savākt līdzekļus World Trust Fund fondam, izdevās savākt pietiekami daudz līdzekļu, lai aizsargātu 593 hektāru lietus mežu.


Ilmārs Dzenis

Ilmārs Dzenis (dzimis Daugavpilī) ir trimdas latviešu dziedātājs un dziesmu autors. Koncertējis ASV, Kanādā, Austrālijā, bet pēc neatkarības atjaunošanas arī Latvijā. Savā daiļradē izmantojis populāras latviešu dziesmas, kā arī ārzemju autoru dziesmas ar saviem vārdiem.


Tribes: Ascend

Tribes: Ascend ir bezmaksas daudzspēlētaju pirmās personas šaujamspēle, daļa no Tribes spēļu sērijas. To izstrādājis Hi-Rez Studios un šobrīd tā ir pieejama lejupielādei PC, taču Hi-Rez Studios nav noliedzis, ka nākotnē varētu arī izdota spēles PlayStation 3 un Xbox 360 versiju. Spēlē tiek izmantoti daudz dažādi elementi no iepriekšējām sērijas spēlēm, piemēram, slēpošana un pārvietošanās ar jetpack. Izdota 2012. gada 12. aprīlī.


Augusts Dombrovskis

Augusts Nikolajs Dombrovskis (dzimis , miris ) bija latviešu rūpnieks, sabiedriskais darbinieks mecenāts. Ievērojams ar savu darbību kultūras un izglītības veicināšanā Vecmīlgrāvī.


Pyromania

Pyromania ir vācu deju projekta Cascada pirmais singls no grupas ceturtā studijas albuma Original Me. Viens no dziesmas autoriem ir slavenais Lady Gaga dziesmu rakstītājs RedOne. Singls savu pirmatskaņojumu piedzīvoja 2010. gada 12. februārī. Pats albums, kurā iekļauts šis singls, iznāca vairāk kā gadu vēlāk.


San Francisco (Cascada dziesma)

San Francisco ir vācu deju projekta Cascada otrais singls no grupas ceturtā studijas albuma Original Me. Šis singls spēja sasniegt Top 15 Austrijā, Vācijā un Nīderlandē. Tomēr kopš Evacuate The Dancefloor milzīgajiem panākumiem neviens Cascada singls vairs nav spējis sasniegt pirmo 50-nieku. Šis singls tiek ļoti salīdzināts ar Katy Perry 2010. gada vasaras grāvēju California Gurls.


Au Revoir

Night Nurse ir vācu deju projekta Cascada trešais singls no grupas ceturtā studijas albuma Original Me. Šoreiz Cascada singls tika salīdzināts ar Britnijas Spīrsas 2009. gada singlu If U Seek Amy. Šis kļuva jau par otro Cascada singlu, kurš nesasniedza UK Top 100.


Antons Belovs

Antons Belovs (; dzimis 1986. gada 29. jūlijā) ir krievu hokejists, aizsargs. Pašlaik (2017) Belovs spēlē Kontinentālās hokeja līgas kluba Sanktpēterburgas SKA sastāvā.


Night Nurse

Night Nurse ir vācu deju projekta Cascada ceturtais singls no grupas ceturtā studijas albuma Original Me. Dziesmas videoklips tika jau izdots 2010. gada 7. novembrī. Un atkal grupai UK Top 100 gāja gar degunu.


Dmitrijs Sjomins

Dmitrijs Sjomins (; dzimis 1983. gada 14. augustā) ir bijušais krievu hokejists, centra uzbrucējs. Visu profesionāļa karjeru aizvadījis Krievijā, Krievijas Superlīgā un vēlāk Kontinentālajā hokeja līgā kopumā aizvadot 17 sezonas.


Summer Of Love

Summer Of Love ir vācu deju projekta Cascada pirmais singls no grupas piektā studijas albuma Back On The Dancefloor. 2012. gada 7. Janvārī Natālija Horlere pievienojās žūrijas sastāvā Vācijas jauno talantu šovā - Deutschland sucht den Superstar. Natālija bija jau izziņojusi, ka jauns singls ir plānots 2012. gadā. Tas tika izdots 30. martā Vācijā, Šveicē, Austrijā un Amerikā. Summer Of Love ir iekļauta arī grupas jaunākajā albumā The Best Of Cascada.


Mihails Žukovs

Mihails Žukovs (; dzimis 1985. gada 3. janvārī) ir krievu hokejists, centra uzbrucējs. Pašlaik (2015) Žukovs pārstāv Kontinentālās hokeja līgas klubu Ņižņekamskas "Ņeftehimik".


Aleksandrs Popovs (hokejists)

Aleksandrs Popovs (; dzimis 1980. gada 31. augustā) ir krievu hokejists, kreisās malas uzbrucējs. Pašlaik (2017) Popovs spēlē Kontinentālās hokeja līgas kluba Maskavas CSKA sastāvā.


Alsungas Dižgabalkalns

Alsungas Dižgabalkalns ir pilskalns Alsungā. Izvietojies Pils ielas malā, Alsungas dzirnavezera ziemeļrietumu krastā starp ordeņa pili un katoļu baznīcu.

Tas ierīkots savrupā, 8-10 metru augstā ovālā paugurā. Visapkārt pilskalna plakumam, ap 4 metri zemāk, to ietver ap 8 metrus plata terase. Pilskalna plakums ir 22 metrus plats un 54 metrus garš. Tajā konstatēts līdz 2 metrus biezs kultūrslānis. Plakums postīts no 1940. gados ierīkotā novērošanas torņa pamatiem, bet ziemeļrietumu stūris vēl agrāk - granti grābjot.

Tuvumā, otrpus ceļam, atrodas arheoloģiski pētītie vēlā dzelzs laikmeta Alsungas Kalniņu kuršu ugunskapi.

Pilskalnu pirmais 1866. gadā apzinājis un 1869. gadā aprakstījis baltvācu senatnes pētnieks Augusts Bīlenšteins. 20. gadsimta 20. gados to uzmērījis Ernests Brastiņš.

Alsunga – Aliswanges – pirmo reizi minēta 1230. gada kuršu līgumā ar pāvesta vicelegātu Alnas Balduīnu.


Edgars Kauliņš

Edgars Kauliņš (dzimis , miris ), saukts arī par Kauliņtēvu, bija latviešu lauksaimnieks, kolhoza "Lāčplēsis" priekšsēdētājs. Sociālistiskā Darba Varonis (1965). Pastāv uzskats, ka personīgi nodrošinājis, ka no Lielvārdes 1949. gada marta deportācijās neizveda nevienu iedzīvotāju.


Kauliņš

Edgars Kauliņš (1904—1979) — latviešu lauksaimnieks; Jānis Kauliņš (1889—1942) — Latvijas politiķis un sabiedrisks darbinieks.


Prāts

Prāts ir ar psihi saistītu norišu un individualitātes īpašību kopa, kas veido iespēju ar mērķtiecīgu darbību panākt subjektīvu, ar jēdzieniem pastarpinātu īstenības attēlojumu, izzināt objektu un parādību visaptverošās un raksturīgās īpašības un darboties jaunā situācijā, izmantojot iepriekš uzkrāto informāciju. Ar vārdu "prāts" dažreiz saprot arī intelektu.


Antuāns Vato

Antuāns Vato (, — ) bija franču gleznotājs, viens no rokoko stila aizsācējiem.

Dzimis Valansjēnā, samērā turīgā valoņu izcelsmes ģimenē. Viņa tēvs bija jumiķis otrajā paaudzē. Jau agri sācis izrādīt interesi par glezniecību. 1702. gadā kājām devies uz Parīzi, kur kādu laiku piepelnījies gleznojot slavenu flāmu un holandiešu gleznu kopijas. Parīzē viņu ievēroja gleznotājs Klods Žilo un 1705. gadā pieņēma par savu mācekli. Tieši Žilo studijā viņš pirmo reizi sastapa itāļu komēdiju aktierus, kuru tēli kļuva par viņa aizraušanos mūža garumā. Vēlāk mācījies arī interjera dekoratora un grafiķa Kloda Odrāna III studijā. Odrāna ietekmē Vato glezniecībā ienākusi izsmalcinātība un elegance. Odrāns viņu iepazīstināja ar Luksemburgas pils gleznu galerijā esošajiem Rubensa darbiem, kas ļoti spēcīgi ietekmējuši Vato daiļradi tās sākumposmā.

Pazīstams kā galantās mākslas jeb galantā stila () aizsācējs. Viņš atdzīvināja jau aizejošo Baroka stilu un padarīja to par saudzīgo, vairāk naturālistisko un mazāk formāli klasisko Rokoko. Šajā stilā īpaši vērība tika pievērsta galantai izsmalcinātībai, manierēm. Ainas bija idilliskas, bukoliskas. Tajās nebija vieta neglītajam, rupjībai. Pārsvarā savās gleznās attēlojis aristokrātiju un buržuāziju bezrūpīgu izpriecu brīžos. Viņa gleznotie tēli bieži ir melanholiski un skumji sapņotāji. Īpašu lomu Vato daiļradē ieņēma gleznas, kurās attēloti itāļu komēdiju aktieri un baleta dejotāji.

1717.gadā uzņemts Akadēmijā, taču nevis kā vēsturiskās glezniecības pārstāvis, bet gan kā galantu svētku gleznotājs - šāds žanrs tika speciāli radīts Vato uzņemšanai. Visu mūžu bijis slimīgs, ar vāju veselību. 1720.gadā devies uz Londonu, lai ārstētos pie populārā ārsta un Vato daiļrades cienītaja Ričarda Mīda. Tomēr, ārstēšanās nedod rezultātus, arī Londonas klimats nav labvēlīgs un viņš drīz atgriežas Francijā jau smagi slims. Miris 1721.gada 18.jūlijā, iespējams no tuberkulozes.


Ebreju alfabēts

Ebreju alfabēts (, Alephbet 'Ivri) ir rakstības sistēma, kuru izmanto ivrita un citu ebreju valodu pierakstīšanai.


Īstās kaulzivis

Īstās kaulzivis (Teleostei) ir viena no starspurzivju klases (Actinopterygii) infraklasēm, kas pieder moderno kaulzivju (Neopterygii) apakšklasei. Šajā infraklasē ir apmēram 20 000 mūsdienās dzīvojošu zivju sugu, kas iedalītas 40 kārtās. Lielākā daļa no visām pasaules zivīm pieder šai infraklasei.


Plotnieks

Andris Plotnieks (1938) — latviešu jurists un politiķis; Jānis Plotnieks (1932—2003) — latviešu dzejnieks, rakstnieks un scenārists.


Mohikāņi

Mohikāņi (arī mahikāņi) savulaik spēcīga Ziemeļamerikas piecu indiāņu cilšu konfederācija, kas pirms eiropiešu kolonizācijas dzīvoja Hudzonas upes ielejā (ap tag. Olbani, Ņujorkas štats). Mohikāņi runāja vienā no austrumu algonkinu valodām. Cilts pašnosaukums bija Muh-he-kon-neok ("vienmēr trokšņaino ūdeņu tauta"). Pēc 1680. gada mohikāņi pārcēlās uz Stokbridžu Masačūsetsā. 1820.-1830. gadu laikā lielākā daļa mohikāņu pēcteču migrēja uz rietumiem, tag. Viskonsinas ziemeļaustrumiem. Savienojušies ar munsī (jeb delavariem), viņi mūsdienās ir federāli atzīti kā Stokbridžas munsī cilts mohikāņu indiāņu atzars.


Modernās kaulzivis

Modernās kaulzivis (Neopterygii) ir starspuru klases (Actinopteri) apakšklase. Modernajām kaulzivīm, salīdzinot ar senajām starspurzivīm, evolūcijas ceļā ir iegūtas pavisam nelielas izmaiņas. Šī grupa radās pirms dinozauriem, perma perioda beigās. Modernās kaulzivis ir ātrākas un izveicīgākas. To zvīņas un skeleti evolūcijas ceļā kļuva vieglāki, bet žokļi spēcīgāki un piemērotāki ēšanai.


Karpu dzimta

Karpu dzimta (Cyprinidae) ir viena no karpu apakškārtas (Cyprinoidei) dzimtām. Tā ir lielākā zivju dzimta, kas apvieno vairāk kā 2000 sugas un kas iedalītas apmēram 200 ģintīs. Dzimta šobrīd tiek iedalīta 6 apakšdzimtās. Sistemātika tiek bieži mainīta. Saskaņā ar 2016. gada sistemātiku, kas balstīta uz ģenētiskajiem atklājumiem, vairākas kādreizējās apakšdzimtas izdalītas kā dzimtas. Par daudzām ģintīm joprojām nav skaidrības, kādām apakšdzimtām tās pieder, tādēļ tās tiek izdalītas Incertae sedis grupā.

Karpu dzimtas zivis sastopamas Eirāzijā, Āfrikā un Ziemeļamerikā. Lielākā daļa sugu dzīvo saldūdenī. Tikai pāris sugas ir pastāvīgas jūras iemītnieces, kā arī dažas sugas laiku pa laikam uzturas estuāros upju grīvu apvidū ar pazeminātu ūdens sāļumu.


Gvaranu valoda

Gvaranu valoda (Avañe'ẽ) ir tupu saimes valoda. Gvaranu valodu galvenokārt lieto gvarani, un tā ir pēc pratēju skaita lielākā tupu saimes valoda. Gvaranu valoda ir viena no divām Paragvajas valsts valodām, kā arī Argentīnas provinces Korjentesas oficiālā valodā. Brazīlijā tai ir piešķirts reģionālās valodas statuss. Gvaranu valoda ir arī viena no trim ekonomiskās un politiskās savienības Mercosur oficiālajām valodām.


Teodors Buse

Teodors Buse (, — ) bija vācu virsnieks, Dzelzs krusta Bruņinieka krusta kavalieris, Pirmā un Otrā pasaules kara dalībnieks.


Īstās karpas

Īstās karpas (Cyprininae) ir karpu dzimtas (Cyprinidae) apakšdzimta, kura apvieno karpas un karūsas. Saskaņā ar 2010. gada sistemātiku, kas balstīta uz DNS pētījumiem, īsto karpu apakšdzimtā ir 57 sugas, kas tiek iedalītas 11 ģintīs. Fosilie atradumi liecina, ka īsto karpu apakšdzimta miocēna sākumā ir atdalījusies no barbju apakšdzimtas (Barbinae), un visas mūsdienās dzīvojošās īsto karpu ģintis ir izveidojušās pliocēna laikā.


Krosno

Krosno (), pilnais nosaukums Karaliskā Krosno brīvpilsēta (), ir pilsēta Polijas dienvidaustrumos, Piekarpatu vojevodistē uz dienvidiem no Žešovas pie Vislokas upes. Pazīstama kā pilsēta, kuras apkaimē tika ierīkoti pasaulē pirmie naftas urbumi. Pazīstama arī Krosno stikla rūpniecība.

Pirmoreiz minēta rakstos 1282. gadā. Viduslaikos bagāts tirdzniecības centrs ar aizsardzības mūriem. Pilsēta relatīvi panīka 17. gadsimtā. Pēc Polijas dalīšanas Krosno tika iekļauta Austrijas impērijas sastāvā. 19. gadsimta vidū, pateicoties Ignacija Lukaseviča iesāktajai naftas rūpniecības attīstībai, Krosno piedzīvoja ekonomisku uzplaukumu.

1996. gadā Krosno radās nāves metāla grupa Decapitated. Krosno ir sociālistiskās Polijas politiķa Vladislava Gomulkas (Władysław Gomułka, 1905-1982) dzimtā pilsēta.


Albrehts Kosels

Albrehts Kosels (; dzimis , miris ) bija vācu bioķīmiķis. 1910. gada Nobela prēmijas fizioloģijā vai medicīnā laureāts par pētījumiem citoloģija, par šūnas kodola pētījumiem un par nukleīnskābju izpēti. Izdalīja un aprakstīja piecas organiskās vielas, kas atrodas nukleīnskābē - adenīnu, guanīnu, timīnu, uracilu un citozīnu.

Dzimis kā Ludvigs Kārlis Martīns Leonhards Alberehts Kosels () Mēklenburgas-Šverīnes pilsētā Rostokā, Prūsijas konsula ģimenē. No 1872. gada studēja medicīnu Strasbūrā, studijas pabeidza 1877. gadā Rostokā. Pēc mācībām veica pētījumus Strasbūras Universitātē. No 1883. gada - Berlīnes Universitātē. 1884. gadā atklāja histonu. No 1895. līdz 1901. gadam strādāja Marburgas Universitātē. 1896. gadā atklāja histidīnu. No 1901. gada - Heidelbergas Universitātē.


Tour de Romandie

Tour de Romandie ir vairāku posmu šosejas riteņbraukšanas sacensības, kuras ir daļa no UCI World Tour kopvērtējuma. Tās notiek Romandijas reģionā, kas ir Šveices frančvalodīgā daļa. Sacensības pirmoreiz notika 1947. gadā un sakrita ar Šveices riteņbraukšanas 50. gadadienu.

Sacensības tradicionāli sākas ar individuālo braucienu Ženēvā un noslēdzas ar vēl vienu individuālo braucienu Lozannā, kura starts notiek stadionā Lozannas ziemeļos un trase dodas lejup uz dienvidu pusi, Ženēvas ezera virzienā, pēc tam atkal pavēršoties kalnup stadiona virzienā. Tā rezultātā sacensību kopvērtējumā visbiežāk augstas vietas izcīna individuālo braucienu speciālisti.

Sacensību trase parasti virzās ziemeļu virzienā uz Juras kalniem un Alpu reģionu Šveices rietumu daļā.


Kazimirvāle

Kazimirvāle (arī Kazimirvalde) ir apdzīvota vieta Augšdaugavas novada Eglaines pagastā. Izvietojusies pagasta rietumos starp autoceļu P70 un Kazimirvāles ezeru no pagasta centra Eglaines, no novada centra Daugavpils un no Rīgas. Apdzīvotā vieta izveidojusies ap bijušo Kazimirvāles muižas (Kasimirswahl, Casimirswahl) centru. Muižas komplekss ar parku ir vietējas nozīmes kultūrvēstures piemineklis.


2012. gada Latvijas kausa izcīņa orientēšanās sportā

2012. gada Latvijas kausa izcīņa orientēšanās sportā bija Latvijas Orientēšanās federācijas organizēts orientēšanās sacensību seriāls, kas sastāvēja no 16 posmiem un notika no 2012. gada aprīļa līdz oktobrim. Sacensību kopvērtējumā tika noskaidroti Latvijas kausa ieguvēji 32 vecuma un meistarības grupās, tostarp arī vīriešu un sieviešu elites grupās, kurās par uzvarētājiem sezonas kopvērtējumā kļuva Kristaps Ozoliņš un Kristīne Bertuka.


Santiago Bernabéu

Estadio Santiago Bernabéu () ir futbola stadions Madridē, Spānijā. Stadions tika atklāts . Te savas mājas spēles aizvada Spānijas futbola čempionāta Pirmās divīzijas klubs Real Madrid un Spānijas futbola izlase. Stadionā ir 81 044 vietas. Būvēts 1944.—1947. gadā. Santiago Bernabéu ir notikušas vairākas starptautiska mēroga spēles, tai skaitā 2010. gada UEFA Čempionu līgas un 1982. gada FIFA Pasaules kausa fināli. UEFA šim stadionam ir piešķīrusi piecu zvaigžņu reitingu (4. kategorijas stadions). Santiago Bernabéu stadiona laukums ir 105×68 m liels.

Stadions ir nosaukts ilggadējā Real Madrid prezidenta Santjago Bernabeu vārdā.


Return To Castle Wolfenstein

Return To Castle Wolfenstein (parasti saīsināta kā RtCW) ir pirmās personas šaujamspēle, ko publicēja Activision un sākotnēji tā tika izlaista 2001. gada 19. novembrī Microsoft Windows. Vienspēlētāja režīmu izstrādāja Gray Matter Interactive, savukārt Nerve Software izstrādāja daudzspēlētāju režīmu. id Software, spēles Wolfenstein 3D radītāji, pārraudzīja spēles veidošanu un tika ierakstīti kā izpildvaras ražotāji. Daudzspēlētāju režīms kļuva par populārāko spēles daļu, un bija ietekmīgs žanrā. Kompānija Splash Demage izstrādājusi lejupielādējamu daudzspēlētāju papildinājumu, ko nosauca par Wolfenstein: Enemy Territory, kas ir viena no populārākajām bezmaksas lejupielādējamajām spēlēm internetā. Vēl turpinājums ar nosaukumu Wolfenstein, tika izlaists 2009. gada 18. augustā.


Valters Hartmanis

Valters Hartmanis (; — ) bija vācu virsnieks, Dzelzs krusta Bruņinieka krusta ar Ozollapām un Zobeniem kavalieris, Pirmā un Otrā pasaules kara dalībnieks.


Gredzens (nozīmju atdalīšana)

gredzens — rotaslieta; gredzens (algebra) — algebriska struktūra, kura sastāv no kopas un tajā definētām divām algebriskām darbībām; gredzens (ģeometrija) — plaknes daļa starp divām riņķa līnijām; gredzens (bīskapa insignija) — viena no bīskapa un kardināla insignijām; Viesturs Gredzens — latviešu agronoms, zirgaudzētājs un politiķis, 6. Saeimas deputāts.


Izabella I (Kastīlija)

Izabella I (; dzimusi , mirusi ) bija Kastīlijas un Leonas karaliene.

Kopā ar vīru Ferdinandu II stabilizēja stāvokli abās karalistēs, kas kļuva par pamatu Spānijas apvienošanai. Vēlāk viņi lika pamatus Spānijas politiskajai apvienošanai — viņas mazdēls Kārlis V Hābsburgs kļuva par Svētās Romas impērijas imperatoru un pirmo apvienotās Spānijas karali. Pēc tam Izabella reorganizēja valdības sistēmu, samazināja noziedzību un izveda karalisti no milzīgā parāda, kādā to atstāja viņas brālis. Viņu veiktajām reformām bija ietekme arī ārpus karalistes robežām. Izabella un Ferdinands ir pazīstami arī kā rekonkistas pabeidzēji, viņi finansēja Kristofora Kolumba 1492. gada ceļojumu, kad viņš atklāja Jauno pasauli. 1492. gadā tika izdots Alhambras edikts, ar kuru no Spānijas teritorijas tika padzīti ebreji.


Gijs de Mopasāns

Anrī Renē Albērs Gijs de Mopasāns (; dzimis , miris ) bija franču naturālisma un reālisma rakstnieks. Viņš tiek uzskatīts par vienu no modernā īsā stāsta "tēviem".

Viņš bija Gistava Flobēra skolnieks. Vairāku G. de Mopasāna stāstu darbība notiek Francijas—Prūsijas kara laikā 1870. gados, un vairākos stāstos ir aprakstīta kara bezjēdzība un nevainīgu civiliedzīvotāju nāve. Gijs de Mopasāns ir sarakstījis apmēram 300 īsos stāstus, sešus romānus, trīs ceļojumu grāmatas. Par viņa slavenāko darbu tiek uzskatīts īsais stāsts "Plūmīte" (Boule de suif), kas tika izdots 1880. gadā.


Kurts Valdheims

Kurts Jozefs Valdheims (; dzimis , miris ) bija austriešu diplomāts un politiķis.

Ieguvis doktora grādu tiesību zinātnē Diplomatische Akademie Wien. Laikā no 1972. līdz 1981. gadam viņš bija 4. ANO ģenerālsekretārs, savukārt no 1986. līdz 1992. gadam pildīja Austrijas prezidenta pienākumus. 1985. gadā, kad viņš kandidēja uz Austrijas prezidenta amatu, izvērtās starptautisks skandāls par viņa darbību Vērmahtā Otrā pasaules kara laikā.


Waldheim

Kurts Valdheims - austriešu politiķis Valdheima ir Irlavas vāciskais nosaukums Valdheima ir pilsēta Vācijā, Saksijas zemē


Henaņa

Henaņas province (, ) ir viena no Ķīnas 22 provincēm. Province atrodas Lielajā Ķīnas līdzenumā. Robežojas ar Šaaņsji, Šaņsji, Hebei, Šaņdunu, Aņhui un Hubei provincēm. Provinces administratīvais centrs ir Džendžou. 2010. gadā Henaņas provincē dzīvoja 94,0 miljoni iedzīvotāju, no kuriem 98,8% bija haņi, 1,0% — hueji, bet 0,2% — citi.


Jaunā pasaule

Kristofors Kolumbs bija pirmais eiropietis, kas nonāca Amerikas krastos. Saskaņā ar leģendu, viņš līdz pat savai nāvei ticēja, ka ir atradis rietumu jūrasceļu uz Indiju. Vēlāk, kad sāka saprast, ka jaunatklātās zemes ir jauns kontinents, tas tika nosaukts Amerigo Vespuči vārdā. Amerigo Vespuči 1503. gadā pirmais to sauca par Jauno pasauli, tomēr pagāja ilgs laiks, kamēr šis jēdziens nostiprinājās valodā.

Mūsdienās termins "Jaunā pasaule" netiek plaši izmantots, to galvenokārt lieto vēsturisku notikumu kontekstā.


Krautroks

Krautroks () ir eksperimentālās mūzikas žanrs, kas radies Vācijā 1960. gadu beigās un guvis popularitāti 1970. gados, īpaši Lielbritānijā. Apzīmējumu radīja angļvalodīgā auditorija, nevis konkrēti stila, skatuves vai kustības pārstāvji, jo daudzi krautroka mākslinieki nebija savstarpēji pazīstami. Lielā mērā atsakoties no tradicionālajām blūza un rokenrola ietekmēm no angļu un amerikāņu rokmūzikas, kas pastāvēja līdz pat tam laikam, šis periods kļuva nozīmīgs kā elektroniskās mūzikas, ambientās mūzikas, alternatīvās mūzikas un New Age mūzikas pirmsākums.


Lesko apriņķis

Lesko apriņķis () ir apriņķis Polijā, Piekarpatu vojevodistē. Apriņķis robežojas ar Piekarpatu vojevodistes Sanokas, Pšemislas un Beščadu apriņķiem, kā arī Slovākiju.


Lesko

Lesko () ir pilsēta Polijas dienvidaustrumos, Piekarpatu vojevodistē uz dienvidrietumiem no Pšemislas Beščadu kalnos Sanas upes labajā krastā.

Pirmoreiz minēta rakstos 1436. gadā. Pilsēta relatīvi panīka 17. gadsimtā. Polijas dalīšanās Lesko tika iekļauta Austrijas impērijas sastāvā, bet 1918. gadā iekļāvās atjaunotās Polijas sastāvā. Pēc 1939. gadā pēc Polijas sakāves Polijas kampaņā un pamatojoties uz Molotova-Rībentropa paktu, Vācijas un PSRS robeža tika noteikta pa Sanas upi un Lesko nokļuva PSRS teritorijā. Tomēr 1945. gadā PSRS un Polijas robeža tika noteikta uz austrumiem no Sanas un Lesno atgriezās Polijas sastāvā. Pēc Otrā pasaules kara pilsētas apkaimē darbojās ukraiņu kaujinieki no UPA, līdz 1947. gadā visi ukraiņu tautības iedzīvotāji tika izvesti uz citiem Polijas apgabaliem operācijas "Visla" ietvaros.

Vietējā pilsētas sinagogā (kara laikā palikusi neskarta) darbojas Volīnijas ebreju muzejs. Pa Sanas upi uz augšu izveidots mākslīgais Solinas ezers, kas ir lielākais mākslīgais ezers Polijā. Ezers plaši tiek izmantots atpūtai.


Aksels Ūksenšerna

Aksels Ūksenšerna jeb Oksenšerna (; dzimis , miris ) bija izglītots un ietekmīgs Zviedrijas lielvalsts darbinieks un diplomāts. No 1612. gada līdz savai nāvei bija Zviedrijas kanclers (rikskansler). Karaļa Gustava II Ādolfa un karalienes Kristīnes I uzticības persona. Viena no galvenajām personām Trīsdesmitgadu kara laikā un viena no ietekmīgakajām personām Zviedrijas vēsturē vispār, kas modernizēja Zviedrijas valsts pārvaldi. Ūksenšernas dzīves laikā Zviedrija sasniedza savas ietekmes apogeju.

Poļu-zviedru kara laikā no 1622. līdz 1626. gadam Ūksenšerna uzturējās Zviedru Vidzemē, viņam piederēja vairākas pilmuižas, ieskaitot Valmieras pili (Valmieras ģerbonī attēlotā vērša piere ir daļa no Ūksenšernas dzimtas ģerboņa).


2000. gada Latvijas čempionāts šahā

2000. gada Latvijas šaha čempionāts - Latvijas šaha čempionāti vīriešiem un sievietēm.


2001. gada Latvijas čempionāts šahā

2001. gada Latvijas šaha čempionāts - Latvijas šaha čempionāti vīriešiem un sievietēm.


2002. gada Latvijas čempionāts šahā

2002. gada Latvijas šaha čempionāts bija Latvijas šaha čempionāts vīriešiem un sievietēm.


2003. gada Latvijas čempionāts šahā

2003. gada Latvijas šaha čempionāts — Latvijas šaha čempionāti vīriešiem un sievietēm.


Umma Kulsūma

Umma Kulsūma (, Umm Kulṯūm, ; dzimusi , mirusi ) bija Ēģiptes dziedātāja, dziesmu autore un aktrise. Viņa dziedāja arābu klasisko mūziku. Aptuveni 30 gadus pēc nāves Kulsūma tika atzīta par lieliskāko dziedātāju arābu mūzikas vēsturē.


Akoruņa

Akoruņa () jeb Lakorunja () ir pilsēta Galisijas autonomajā apgabalā, Spānijā. Tā ir Galisijas lielākā pilsēta pēc iedzīvotāju skaita, kā arī 17. lielākā valstī. Laikā no 16. līdz 19. gadsimtam tā bija Galisijas karalistes politiskā galvaspilsēta, tāpat no 1833. līdz 1982. gadam bija Galisijas administratīvais centrs, kad to nomainīja Santjago de Kompostela. Pilsētā atrodas osta. Akoruņā bāzēti vairāki sporta klubi, tai skaitā futbola klubs Lakoruņas "Deportivo".


Deivids Livingstons

Deivids Livingstons (; dzimis , miris ) bija skotu ceļotājs un ārsts.

19. gadsimta vidū D. Livingstons devās uz Āfriku Londonas Misionāru biedrības un Karaliskās ģeogrāfiskās biedrības uzdevumā. Kopumā veica trīs braucienus uz šo kontinentu. Tiek uzskatīts, ka viņš ir pirmais eiropietis, kas redzējis Viktorijas ūdenskritumu un nosauca to Viktorijas vārdā.


Livingstons

Deivids Livingstons (David Livingstone; 1813—1873), skotu ceļotājs un ārsts; Zuarguss Zarmass (1973), latviešu producents un mūziķis, lietojis pseidonīmu Livingstons.


Bings Krosbijs

Bings Krosbijs (; dzimis , miris ) bija amerikāņu dziedātājs un aktieris.

Pazīstams ar savu basa-baritona balsi. Viņš ir viens no visvairāk savus ierakstus pārdevušajiem māksliniekiem 20. gadsimtā, ar vairāk nekā pusmiljardu lielu tirāžu. Viņa izpildītais singls White Christmas ir visu laiku visvairāk pārdotākais singls mūzikas biznesa vēsturē. No 1934. līdz 1954. gadam viņš bija vadošais ierakstu pārdošanas, radio reitingu un filmu kases ieņēmumu rādītājos. Izdoti 45 Krosbija studijas albumi. 1948. gadā notikušajā aptaujā viņš tika atzīts par visvairāk apbrīnoto dzīvo cilvēku, pārspējot Džekiju Robinsonu un pāvestu Piju XII.

Guvis atzinību arī kā aktieris. Par lomu 1944. gada filmā Going My Way Krosbijs saņēma Amerikas Kinoakadēmijas balvu kā labākais aktieris. Šai balvai nominēts vēl divas reizes — par lomām filmās The Bells of St. Mary's (1945) un The Country Girl (1954). 1960. gadā saņēmis Zelta globusa goda balvu — Sesila de Milla balvu. Viņš ir viens no 22 cilvēkiem, kam Holivudas Slavas alejā ir trīs zvaigznes.

Miris Spānijā 1977. gada 14. oktobrī no pēkšņas sirdslēkmes.


2004. gada Latvijas čempionāts šahā

2004. gada Latvijas šaha čempionāts - 2. starptautiskais šaha turnīrs "Rīga - 2004", kas vienlaicīgi bija Latvijas šaha čempionāts vīriešiem un sievietēm.


Odisejs

Odisejs () bija grieķis, Itakas karalis un tēls Homēra darbos "Iliāda" un "Odiseja". Odisejs bija precējies ar Pēnelopi.

Odisejs ir slavens ar savu viltību un atjautību. Homēra eposā "Iliāda" aprakstīta viņa piedalīšanās Trojas karā. Pēc ilgstoša Trojas aplenkuma grieķi guva uzvaru lielā mērā pateicoties Odiseja ieteikumam par Trojas zirgu. Viņš ieteica grieķiem izgatavot lielu koka zirgu, kurā paslēptos grieķu karavīri, un atstāt to pie Trojas mūriem. Trojieši ievilka zirgu pilsētā, no tā naktī izkāpa grieķu karavīri un atvēra vārtus savam karaspēkam. Tādējādi grieķi guva uzvaru karā.

Odiseja atgriešanās mājās pēc Trojas kara ilga desmit gadus. Viņa piedzīvojumus šajā ceļā Homērs aprakstījis savā darbā "Odiseja".


Kārlis Popers

Kārlis Raimunds Popers (, ; dzimis , miris ) bija austriešu-britu ebreju izcelsmes filozofs un Londonas Ekonomikas skolas profesors. Viņš tiek uzskatīts par vienu no izcilākajiem 20. gadsimta zinātnes filozofijas pārstāvjiem. Tāpat viņš rakstīja par sociālo un politisko filozofiju. K. Popers bija pretinieks visiem skepticisma veidiem un formām, konvencionālismam, relatīvismam zinātnē. Dzīves laikā saņēmis vairākus apbalvojumus un pagodinājumus.


Kukšas

Kukšas ir ciems Tukuma novada Jaunsātu pagastā. Izvietojusies pagasta rietumdaļā Vēdzeles krastā no pagasta centra Abavniekiem, no novada centra Tukuma un no Rīgas. Apdzīvotā vieta izveidojusies ap bijušo Kukšu muižas (Kukschen) centru. Vēstures dokumentos Kukšu muižas nosaukums pirmo reizi minēts 1530. gadā, kad ordeņa mestrs Valters fon Pletenbergs izlēņoja savam ordeņa bruņiniekam Berndtam Tidvicam (Tidevicam) trīs Kandavas draudzē esošās zemnieku saimniecības, kurās saimniekoja trīs brāļi Kuki (Kucki): Pēteris, Jēkabs un Klāvs. No 1945. līdz 1954. gadam Kukšas ir Kukšu ciema padomes centrs. Muižas apbūve ar parku ir valsts nozīmes arhitektūras piemineklis. Netālu no pils vairāki dižkoki. Muižas pilī ierīkots viesu nams.


Ihtioloģija

Ihtioloģija (, ichthys — 'zivis'; , logos — 'mācība') ir zooloģijas nozare, kurā tiek pētītas zivis — to uzbūve, uzvedība, attīstība, evolūcija, sistemātika un citas lietas saistībā ar tām. Ihtioloģija ir cieši saistīta ar tādām zinātnes nozarēm kā hidrobioloģiju, jūras bioloģiju, limnoloģiju, hidroloģiju un citām zinātnēm, kas saistītas ar ūdeni.


Paleozojs

Paleozojs (, palaios — 'sens, vecs') ir ģeoloģiskās laika skalas ēra, kas ietilpst fanerozoja eonā, un sīkāk dalās 6 ģeoloģiskajos periodos: kembrijā, ordovikā, silūrā, devonā, karbonā un permā. Paleozojs sākās aptuveni 542 miljoni gadu pirms mūsdienām un beidzās 251 miljoni gadu pirms mūsdienām, kad notika tā sauktā perma-triasa izmiršana. Pirms paleozoja bija neoproterozojs, bet pēc tam — mezozojs.

Paleozoja ērā notika krasas Zemes ģeoloģiskas, klimata un evolūcijas pārmaiņas. Kembrija periodā notika straujš dzīvas dabas daudzveidības pieaugums, kas tiek saukts arī par kembrija eksploziju. Devona periodā radās pirmie sauszemes augi, kā arī pirmie sauszemes mugurkaulnieki.


2005. gada Latvijas čempionāts šahā

2005. gada Latvijas šaha čempionāts bija Latvijas šaha čempionāti vīriešiem un sievietēm.


2006. gada Latvijas čempionāts šahā

2006. gada Latvijas šaha čempionāts - Latvijas šaha čempionāti vīriešiem un sievietēm.


Abavnieki

Abavnieki (agrāk arī Jaunsāti) ir ciems Tukuma novada Jaunsātu pagastā, pagasta centrs. Izvietojies pagasta ziemeļdaļā Abavas kraisajā krastā no novada centra Tukuma un no Rīgas.

Apdzīvotā vieta izveidojusies padomju gados pie bijušās Jaunsātu mācītājmuižas kā ciema padomes (no 1981. gada) un kolhoza «Draudzība» ciemats. Abavniekos atrodas Pūres un Jaunsātu pagastu pārvaldes pakalpojumu centrs, tautas nams, bibliotēka, Jaunsātu pasta nodaļa, feldšeru punkts, aptieka, veikals.


Akordeons

Akordeons ir mēlīšu tipa mūzikas instruments, kam gaisu pievada ar rokām darbināmas plēšas, un tas atgādina kasti, kurai vienā pusē ir taustiņi, bet otrajā pusē — pogas. Akordeonu, kuriem abās pusēs ir pogas, sauc par bajānu. Lai gan skaņa no akordeoniem netiek iegūta, pūšot gaisu no mutes, to tomēr pieskaita pie pūšamajiem instrumentiem.


Pļava

Pļava ir ekosistēmas veids — augājs, kuru veido galvenokārt daudzgadīgie lakstaugi, it sevišķi zālaugi un grīšļi. Pļavām raksturīgs pietiekams vai pat pārmērīgs mitrums, kā arī zelmenis un izteikta velēna. Atsevišķi mēdz izdalīt kalnu pļavas jeb alpīnās pļavas un palieņu pļavas.

Zem pļavu augiem palielināta virsmas mitruma un gruntsūdeņu tuvas klātbūtnes apstākļos veidojas pļavu augsnes. Tām raksturīgs izteikts humusa horizonts, to apakšdaļā mēdz būt gleja horizonts. Pļavu augsnēm raksturīga karbonātu klātbūtne.

Latvijā pļavas dabīgā ceļā veidojas maz, jo tās atrodas mežu zonā. Vairums Latvijas pļavu ir cilvēka darbības — noganīšanas vai pļaušanas — radītas.

Jo pļava ir vecāka un ilgstošāk tāda tiek uzturēta, jo tajā ir lielāka augu daudzveidība. Apmēram 1% no Latvijas teritorijas aizņem pļavas, kurās ir daudz vērtīgu augu sugu - aizsargājamo augu, ārstniecības augu, lopbarībā izmantojamo augu.

Pļavās aug ārstniecības augi Pelašķis, rasaskrēsliņi, ķimenes, asinszāles, brūnvālītes, Parastais deviņvīruspēks, Gaiļbiksīte, īstā madara. Aizsargājamas ir bezdelīgactiņas, dzegužpirkstītes un naktsvijoles. No saimnieciskā viedokļa vērtīgi lakstaugi ir āboliņi, dedestiņas, timotiņi, auzenes, lapsastes.

Augu kopas, kas izveidojušās kādā konkrētā pļavā, ir atkarīgas no augšanas apstākļiem, galvenokārt mitruma un augsnes skābuma.

Lielākā daļa Latvijas pļavu ir vidēji mitras. Tur aug āboliņi, kamolzāles, usnes, auzenes, skarenes, timotiņi, pulkstenītes, ceļtekas. Zelmenis šādās pļavās ir blīvs un vidēji augsts, tās var izmantot siena pļaušanai.

Ganībās un pļavās, kas izveidojušās, atstājot atmatā (neapstrādājot) tīrumus, augsne mēdz būt vidēji skāba. Parasti šādās pļavās sastopami augi, kam lapas sakārtotas rozetē vai augi ar ložņājošu stublāju.


Pols Allens

Pols Allens (, —) bija amerikāņu biznesa magnāts, investors un filantrops. Viņš kopā ar Bilu Geitsu dibināja uzņēmumu Microsoft. 2012. gada martā Pols Allens tika atzīts par 48. bagātāko pasaules cilvēku, tobrīd viņa īpašumu kopējā vērtība tika lēsta ap 14,2 miljardiem USD. Pols Allens bija arī uzņēmuma Vulcan Inc. priekšsēdētājs.

Pols Allens bija arī divu profesionālu sporta klubu īpašnieks. Tie bija Nacionālās futbola līgas (NFL) klubs Sietlas "Seahawks" un Nacionālās basketbola asociācijas (NBA) klubs Portlendas "Trail Blazers". Viņš bija arī Seattle Sounders FC līdzīpašnieks, kas ir ASV augstākās futbola līgas (MLS) komanda.


Beščadu apriņķis

Beščadu apriņķis () ir apriņķis Polijā, Piekarpatu vojevodistē. Apriņķis robežojas ar Piekarpatu vojevodistes Lesko un Pšemislas apriņķiem, kā arī Ukrainu. Visretāk apdzīvotais Polijas apriņķis.


Ustšiki Dolne

Ustšiki Dolne () ir pilsēta Polijas dienvidaustrumos, Piekarpatu vojevodistē uz dienvidaustrumiem no Žešovas Beščadu kalnos.

Ciemats dibināts 1502. gadā. Pilsēta no 1727. gada. Polijas dalīšanās Ustšiki Dolne tika iekļauti Austrijas impērijas sastāvā. Pirmā pasaules kara laikā sešus mēnešus kontrolēja Krievijas impērijas karaspēks, bet 1918. gadā divus mēnešus — ukraiņu spēki. 1918. gadā iekļāvās atjaunotās Polijas sastāvā. Pēc 1939. gadā pēc Polijas sakāves Polijas kampaņā un pamatojoties uz Molotova-Rībentropa paktu Ustšiki Dolne nokļuva PSRS teritorijā. 1951. gadā piešķirti Polijai.


Renault

Renault S.A. (izrunā kā Reno S.A.) ir Francijas autobūves kompānija, kas ražo "Renault" markas automobiļus. Kompānijas galvenais birojs atrodas Parīzes piepilsētā Buloņā-Bijankūrā.

Uzņēmumam kopš 1999. gada pieder Rumānijas autoražotājs Dacia, kā arī tas ir lielākais akciju īpašnieks Japānas autobūves uzņēmumā Nissan.


2008. gada Latvijas čempionāts šahā

2008. gada Latvijas šaha čempionāts - Latvijas atklātais šaha čempionāts, kas notika no 5. līdz 10. decembrim 2008. gadā atpūtas bāzē "Mežezers" Pļaviņu novadā.


2009. gada Latvijas čempionāts šahā

2009. gada Latvijas šaha čempionāts - Latvijas atklātais šaha čempionāts, kas notika no 29. jūnija līdz 5. jūlijam 2009. gadā atpūtas bāzē "Mežezers" Pļaviņu novadā.


2010. gada Latvijas čempionāts šahā

2010. gada Latvijas šaha čempionāts - Latvijas atklātais šaha čempionāts, kas notika no 28. jūnija līdz 4. jūlijam 2010. gadā atpūtas bāzē "Mežezers" Pļaviņu novadā.


Mapei (komanda)

Mapei bija profesionāla Itālijas šosejas riteņbraukšanas komanda, kura pastāvēja laika posmā no 1993. līdz 2002. gadam. Tās sponsori bija celtniecības materiālu kompānija Mapei. 2003. gadā Mapei beidza sponsorēt komandu un uz esošās pamatiem tapa jauna komanda ar nosaukumu Quick Step-Davitamon.

Mapei bija viena no spēcīgākajām komandām 1990. gados un UCI rangā bija labākā komanda 1994.-2000. un 2002. gadā.

Komandu pārstāvēja lieliski 1990. gadu Beļģijas un Itālijas klasiku speciālisti kā Johans Musēvs, Mikēle Bartoli, Andrea Tafi, Franko Ballerini, komandas sporta direktors un menedžeris bija Patriks Lefevers. Komanda piecas reizes uzvarēja Parīze-Rubē sacensībās, trīs reizes (1996., 1998. un 1999. gadā) komanda ieņēma visas trīs pirmās vietas. 1996. gada sacensībās finiša sprinta rezultāts tika izlemts 15 km pirms finiša. Sporta direktors P. Lefevers, kurš sacensībām sekoja no komandas auto, runāja ar Mapei īpašnieku Džordžio Skvinzi Milānā, sakot, ka sacensībās uzvarēs Musēvs. Džanluka Bortolami bija otrais, bet Andrea Tafi trešais. 1998. gadā Franko Ballerini uzvarēja sacensībās ar četru minūšu pārsvaru pār komandas biedriem Tafi un Vilfrīdu Pētersu. 1999. gadā Tafi uzvarēja ar divu minūšu pārsvaru pār Pētersu un Tomu Stēlsu. 2000. gada vasarā Lefevers paziņoja, ka Mapei komandas Beļģijas daļa pametīs komandu, lai izveidotu jaunu komandu ar nosaukumu Domo-Farm Frites un Musēvu kā kapteini. Tā rezultātā starp abām komandām bija liela sāncensība.

Mapei rezultāti bija mazāk pārliecinoši lielajās tūrēs. Vienīgais īstais vairāku posmu sacensību speciālists bija Tonijs Romingers, kurš uzvarēja 1994. gada Vuelta a España un 1995. gada Giro d'Italia. Romingeram koncentrējoties 1996. gada Tour de France, Giro d'Italia līdera lomu uzņēmās Abrahams Olano. Olano ieguva sarkano līdera krekliņu, bet zaudēja to kalnu posmos un arī Tūres laikā Romingers zaudēja laiku kalnos. Komanda nekad Tour de France nespēlēja nozīmīgu lomu.

Komandas oficiālais nosaukums līdz ar sponostriem mainījies vairākas reizes. Komanda pastāvējusi ar šādiem nosaukumiem: Mapei (1993.) Mapei-Clas (1994.), Mapei-GB (1995.–1997.), Mapei-Bricobi (1998.), Mapei-Quickstep (1999.–2002.).

1998. gada sezonā komandu pārstāvēja Latvijas riteņbraucējs Raivis Belohvoščiks.


2011. gada Latvijas čempionāts šahā

2011. gada Latvijas šaha čempionāts - Latvijas atklātais šaha čempionāts, kas notika no 26. jūnija līdz 1. jūlijam 2011. gadā atpūtas bāzē "Mežezers" Pļaviņu novadā.


Kārļi (Drabešu pagasts)

Kārļi (agrāk arī Kārļu muiža) ir ciems Cēsu novada Drabešu pagastā. Izvietojies pagasta vidienē Amatas ielejas labajā krastā no pagasta pārvaldes «Ausmās», 9 km no novada centra Cēsīm un no Rīgas.

Apdzīvotā vieta izveidojusies ap bijušās Kārļu muižas (Karlsruhe) centru. Izaugusi padomju gados kā kokaudzētavas un Kārļu zivjaudzētavas ciemats. Kārļos atrodas viesnīca, vairāki viesu nami, veikals. Amatas krastos pie Kārļiem ir Bruņa ala, Ainavu krauja un vairākas citas krāšņas kraujas.


1927. gada Pasaules čempionāts šosejas riteņbraukšanā

1927. gada Pasaules čempionāts šosejas riteņbraukšanā notika Nirburgringā, Vācijā. Tas bija pirmais Pasaules čempionāts profesionāļiem.

Profesionāļi un amatieri startēja kopā (33 dalībnieki bija amatieri). Startēja 55 braucēji, finišēja 18. Sacensību distance bija 182,5 km, uzvarētāja vidējais ātrums bija 27,55 km/h. No amatieriem pirmais finišēja un par Pasaules čempionu kļuva Žans Ārtss.


Vēstures un senatnes pētītāju biedrība

Vēstures un senatnes pētītāju biedrība (Gesellschaft für Geschichte und Altertumskunde zu Riga (GGA) 1834-1939) bija vadošais vācbaltu vēstures pētniecības centrs Baltijā.


Ludvigslustes-Parhimas apriņķis

Ludvigslustes-Parhimas apriņķis () ir apriņķis Vācijā, Mēklenburgā-Priekšpomerānijā. Apriņķis robežojas ar Mēklenburgas-Priekšpomerānijas Ziemeļrietummēklenburgas apriņķi, Šverīnes pilsētu, Rostokas un Mēklenburgiše Zēplates apriņķi, kā arī Šlēsvigu-Holšteinu, Brandenburgu un Lejassaksiju.


Boicenburga pie Elbas

Boicenburga pie Elbas () ir pilsēta Vācijā, Mēklenburgā-Priekšpomerānijā, uz rietumiem no Šverīnes pie Elbas upes.

Rakstos pirmoreiz minēta 1158. gadā. Laikā, kad pilsēta atradās VDR, abu Vāciju robeža gāja dažus kilometrus no pilsētas. 1953. gada 12. martā pie Boicenburgas PSRS iznīcinātāji MIG-15 notrieca britu bumbvedēju Avro Lincoln. Lielākais rūpniecības uzņēmums - 1903. gadā dibinātā flīžu rūpnīca. Pilsētas pievārtē Vācijas iekšējās robežas muzejs un Mēklenburgas Elbas ielejas dabas parks.


Auka

Auka ir ļoti stiprs vējš. Pēc Boforta skalas auka ir, ja ir novērojama vētra ar vēja ātrumu 28,5—32,6 m/s. Šādam vēja ātrumam raksturīgi īpaši augsti viļņi jūrā, ļoti lieli jūras putu mākoņi veidojas gaisā pirms vēja brāzmas un noklāj lielu daļu ūdens virsmas; sauszemē plaši tiek bojāti un lauzti koki un krūmi; daudzi jumti tiek sabojāti; vecs, nelīdzens un ieplaisājis asfalta segums var salūzt gabalos.


Superbrothers: Sword & Sworcery EP

Superbrothers: Sword & Sworcery EP ir Superbrothers un Capybara Games radīta piedzīvojumu datorspēle. Spēles mūziku radījis Džims Guthrijs. Spēle tika izdota IOS un spēles laikā tā izmanto telefona orientācijas spējas.


Denaturācija

Denaturācija ir process, kurā olbaltumvielas vai aminoskābes dažādu fizikālu (piemēram, termiskas apstrādes) un ķīmisku faktoru iedarbībā (piemēram, reakcijās ar minerālskābēm, smago metālu sāļiem, kā arī dažiem organiskajiem šķīdinātājiem) sadalās no ceturtējās struktūras līdz otrējai struktūrai, tādējādi zaudējot savu raksturīgo uzbūvi un īpašības. Dzīvā šūnā esošo olbaltumvielu vai aminoskābju denaturācija parasti noved pie tās darbības traucējumiem vai pat atmiršanas.


Hāgenova

Hāgenova () ir pilsēta Vācijā, Mēklenburgā-Priekšpomerānijā, uz dienvidrietumiem no Šverīnes. Dzelzceļa mezgls.

Rakstos pirmoreiz minēta 1190. gadā. Pie pilsētas atrodas Bundesvēra karabāze, kurā dislocēts 401. bruņugrenadieru bataljons (Panzergrenadierbataillon 401). Hāgenova ir treka riteņbraucēja Štefana Nimkes (Stefan Nimke, 1978) dzimtā pilsēta.


Nikolajs Stenons

Nikolajs Stenons jeb Nīlss Stensens (, ; dzimis , miris ) bija dāņu katoļu bīskaps un zinātnieks.

Devis ieguldījumu anatomijā (muskuļu darbības izskaidrošana), paleontoloģijā (izvirzījis idejas par fosilijām), ģeoloģijā (modernās stratigrāfijas pamatlicējs), kristalogrāfijā. Pazīstamākais darbs De solido intra solidum naturaliter contento dissertationis prodromus, 1669.

Dzimis Kopenhāgenā un studēja medicīnu Kopenhāgenas universitātē. Turpmākās dzīves laikā uzturējies dažādās Eiropas pilsētās Nīderlandē, Francijā, Itālijā un Vācijā. Dzīvodams Itālijā, pievērsās katolismam, un sāka interesēties vairāk par teoloģiju, nekā zinātni. Aktīvs kontrreformācijas darbinieks Ziemeļvācijā. Miris Šverīnē. 1938. gadā sākts kanonizācijas process. 1988. gadā beatificēts. Stenona vārdā nosaukti krāteri uz Marsa un Mēness.


Lielborne

Lielborne (; agrāk arī Grosborna) ir ciems Augšdaugavas novada Salienas pagastā. Izvietojusies pagasta ziemeļdaļā Bornes upes kreisajā krastā pie autoceļa P69 no pagasta centra Salienas, no novada domes Daugavpilī un no Rīgas.

Apdzīvotā vieta izveidojusies pie bijušās Lielbornes muižas (Groß-Born) centra. Muižas kungu māja un saimniecības ēkas ir vietējas nozīmes arhitektūras pieminekļi.


Mareks Lavrinovičs

Mareks Lavrinovičs (dzimis ) ir Latvijas karatists un kikbokseris, kurš regulāri piedalās K-1 cīņās. Mareks ir desmitkārtējs Latvijas čempions kjokušinkai karatē.

Savas sporta gaitas viņš sāka sešu gadu vecumā savā dzimtajā pilsētā Tukumā tēva karatē meistara Vladimira Lavrinoviča vadībā. Pirms Mareks pievērsās kikboksam, viņš izcīnīja desmit Latvijas čempiona titulus karatē. Kikboksā Lavrinovičs debitēja 2005. gadā Liepājā ar uzvaru pār Oskaru Zonerfeldu. Tad sekoja uzvara pār somu Erku Multanenu. Gadu vēlāk tukumnieks kļuva par Baltijas K-1 čempionu un paņēma trīs gadu pauzi, lai pievērstos tikai karatē. 2009. gadā Mareks Lavrinovičs atgriezās profesionālajā ringā ar uzvaru pār Dmitriju Kaļmusu, pēc kā seko titula cīņa par vakanto Latvijas čempiona titulu K-1, kurā karatists izcīnīja uzvaru un pievienoja savām trofejām vēl vienu jostu. 2011. gadā Mareks noslēdza līgumu ar Krievijas organizāciju "Fight Nights" par dalību Eiropas K-1 čempionātā, kurš notika "Arēna Rīga". Viņš uzvarēja Sergeju Vinogradu (Igaunija) un Pāvelu Turuku (Baltkrievija), taču finālā traumas dēļ atzina Krievijas sportista Aleksandra Stecurenko pārākumu un bija spiests samierināties ar otro vietu.

Mareks spēlē arī spēlē futbolu Latvijas 2. līgas klubā "Tukuma Brāļi".


Andrejs Kiviļevs

Andrejs Kiviļevs (; — ) bija profesionāls krievu izcelsmes Kazahstānas šosejas riteņbraucējs. 2003. gada martā viņš Parīze-Nica sacensību laikā piedzīvoja smagu kritienu un no gūtajiem savainojumiem mira. Viņa nāve pamudināja UCI ieviest noteikumu, kurš pieprasīja obligātu ķiveres valkāšanu visās apstiprinātajās sacensībās.


Lodesmuiža

Lodesmuiža (; arī Lode, Lodes muiža) ir apdzīvota vieta Cēsu novada Taurenes pagastā. Izvietojusies Gaujas kreisajā krastā starp Brenkūža un Rijas ezeriem no pagasta centra Taurenes, no novada centra Cēsīm un no Rīgas.

Apdzīvotā vieta izveidojusies ap bijušās Lodes muižas (Lodenhof) centru. Līdz 1925. gadam Lodes pagasta centrs. Durvju komplekts muižas kungu mājā ir valsts nozīmes mākslas piemineklis.

Tagad Lodesmuižas kungu māja ar tās apkārtni ir Latvijas Universitātes Ģeogrāfijas un Zemes zinātņu fakultātes lauka stacionārs, kur norisinās lauka kursi (prakse).


Rīga-2004

Starptautiskais turnīrs "Rīga—2004" - starptautiskais šaha turnīrs, kas notika Rīgā no 15. līdz 21. augustam 2004. gadā un vienlaicīgi bija arī 2004. gada Latvijas šaha čempionāts.


MediaWiki:Autoblockedtext

$2

Tu vari sazināties ar $1 vai kādu citu adminu, lai apspriestu šo bloku.

Atceries, ka tu nevari lietot "sūtīt e-pastu šim dalībniekam" iespēju, ja tu neesi norādījis derīgu e-pasta adresi savos dalībnieka uzstādījumos un bloķējot tev nav liegta iespēja sūtīt e-pastu.

Tava pašreizējā IP adrese ir $3 un bloka ID ir $5. Lūdzu iekļauj šos visos ziņojumos, kurus sūti adminiem, apspriežot šo bloku.


Magmatiskie ieži

Magmatiskie ieži ir ieži, kas veidojas no magmas. Tie ir vieni no trim galvenajiem iežu veidiem. Pārējie divi ir nogulumieži un metamorfie ieži. Magmatiskie ieži sīkāk dalās intruzīvajos iežos jeb dziļumiežos un efuzīvajos iežos jeb vulkāniskajos iežos. Intruzīvie ieži veidojas, magmai tuvojoties Zemes virsmai, atdziestot un kristalizējoties. Savukārt efuzīvie ieži veidojas no magmas, kas lavas veidā izplūst uz Zemes virsmas. Intruzīvie ieži ir tādi ieži kā peridotīts, gabro, diorīts, granodiorīts un granīts, bet efuzīvie ieži ir komatīts, bazalts, andrezīts, dacīts un riolīts.

Zemes dzīlēs radušies magmatiskie ieži parasti ir smagi, ar viegli saskatāmiem kristāliem (granīts, magnetīts), bet tie, kuri veidojušies pēc izplūšanas virszemē ir poraini un viegli (bazalts, pumeks) vai stikloti sakusuši (obsidiāns).


UEFA Euro 2012 (spēle)

UEFA Euro 2012 ir oficiālā 2012. gada Eiropas čempionāta futbolā datorspēle. Atšķirībā no iepriekšējām spēlēm sērijā, šī ir lejupielādējams papildinājums spēlei FIFA 2012, tādēļ ir vajadzīga pati spēle, interneta savienojums, Origin profils un FIFA 12 tiešsaistes pase, lai varētu spēlēt šo spēli. Tā tika izdota 2012. gada 24. aprīlī par 1800 Microsoft punktiem.


Dīkstāve

Dīkstāve ir ekonomiski aktīvo iedzīvotāju vai mehanizēto lietu, ilgstoša, cikliska vai neparedzama laika neizmantošana jeb stāvēšana bezdarbībā. Tas izraisa izmaksas, kuras ir nepieciešamas, lai uzturētu vai apmaksātu izdevumus bezdarbības procesā. Citiem vārdiem, ja cilvēka resursi vai mehanizētas lietas netiek nodarbinātas, tad rodas zaudējumi attiecība pret iespējamo peļņu, to ko varētu gūt, ja darbība būtu nepārtrauktā procesā.


Kosmopolise

"Kosmopolise" () ir 2012. gada Kanādas dramatiskais trilleris. Filmas režisors ir Deivids Kronenbergs. Tā uzņemta pēc tāda paša nosaukuma Dona Delillo romāna motīviem. Galveno lomu atveido Roberts Patinsons, parējās lomas — Pols Džamati, Samanta Mortone, Sāra Gadona, Matjē Amalriks un Žiljeta Binoša.

Filmas pirmizrāde notika Kannu kinofestivālā , Zelta palmas zara filmu kategorijā. Filmas pirmizrāde Kanādā notika , bet Latvijā - .

"Kosmopolise" ir stāsts par kādu miljonāru Ēriku Pakeru (Roberts Patinsons), kas dodas izbraukumā pa Manhatanu.


Akrs

Akrs (apzīmējums: ac) ir laukuma mērvienība, kas ir vienāda ar 4046,8564224 kvadrātmetriem. Vēsturiski akrs ir radies viduslaikos, un tā bija zemes platība, kuru ar vērsi varēja uzart vienas dienas laikā. Akrs mūsdienās plaši tiek izmantots tikai angļvalodīgajās valstīs, un tas ir saistīts ar citām ne ar SI sistēmu saistītām mērvienībām. Piemēram, viena kvadrātjūdze ir 640 akri, savukārt vienā akrā ietilpst 4840 kvadrātjardi vai kvadrātpēdas.


Plato

Plato — ASV polārstacija Antarktikā; plakankalne — augstienes teritorija, kurai ir relatīvi līdzens reljefs.


Sociālliberālisms

Sociālliberālisms ir politiska ideoloģija, kas meklē līdzsvaru starp individuālo brīvību un sociālo taisnīgumu. Pretstatā klasiskajam liberālismam sociālliberālisms ir par valsts iejaukšanos ekonomikas procesos un robežojas ar sociāldemokrātu ideoloģiju.

Sociālliberālisma pamatidejas ir brīvība, tirgus ekonomika, cilvēktiesības, tiesiskums, sociālais līgums, etniskā un nacionālā vienlīdzība, plurālisms un demokrātija.

Atšķirībā no klasiskā liberālisma, kurš ir par pašregulējošu tirgu un negatīvu attieksmi pret iespēju regulēt ekonomiskās un sociālās attiecības, sociālliberāļi uzskata, ka galvenais princips, lai to īstenotu praksē, ir nodrošināt tiesības uz indivīda pašnoteikšanos un pašrealizāciju, un tam ne vienmēr pietiek ar paša indivīda pūlēm. Starta iespēju izlīdzināšana nav iespējama bez valsts līdzdalības un valstij jānodrošina sociālo labumu pārdale par labu sociāli nelabvēlīgākiem sabiedrības locekļiem, atbalstot tos, tādējādi sekmējot saskaņu sociālās attiecībās, stiprinot sociālo un politisko stabilitāti. Tomēr, atšķirībā no citiem sociālistiskās ideoloģijas virzieniem, sociālliberāļi ir par kapitālistiska tipa ekonomiku.

Sociālliberāļi ir par valsts iejaukšanos ekonomiskajos procesos, lai apkarotu monopolus un saglabātu konkurētspējīgu ekonomiku brīvā tirgus apstākļos. Sabiedrībai jābūt leģitīmam pamatam, ja indivīda ienākumi neatbilst tā ieguldījumam kopējā labumā, caur nodokļiem novirzīt daļu no šiem ieņēmumiem uz sociālajām vajadzībām. Nabadzīgāko sabiedrības slāņu dzīves uzlabošana veicinātu patēriņa izaugsmi vietējā tirgū un ekonomiskas izaugsmi.

Šī mehānisma piemērošana mazinātu konfliktus sabiedrībā un pakāpeniski pārveidotu "brīvās konkurences kapitālismu" uz "sociālu tirgus ekonomikas sabiedrību", balstītu uz privātīpašumu un regulētām tirgus attiecībām.


Jānis Sārts

Jānis Sārts (dzimis ) ir pašreizējais NATO Stratēģiskās komunikācijas izcilības centra direktors.

Izglītību ieguvis Rīgas 50. vidusskolā, Latvijas Universitātē, NATO aizsardzības koledžā, kā arī stāžējies Zviedrijas aizsardzības pētījumu institūtā.

Kopš 1994. gada strādā Aizsardzības ministrijā, kur ieņēmis dažādus amatus. No 1999. līdz 2001. gadam J. Sārts bijis ministrijas valsts sekretāra vietas izpildītājs, kamēr tobrīdējais sekretārs Edgars Rinkēvičs atradās mācībās. Viņš ir bijis aizsardzības padomnieku Latvijas pārstāvniecībā NATO un Eiropas Savienībā. 2008. gada 4. novembrī viņš tika iecelts par Aizsardzības ministrijas valsts sekretāru. 2015. gada jūlijā paziņojis par valsts sekretāra amata atstāšanu. Tajā pašā mēnesī iecelts par Latvijā izvietotā NATO stratēģiskās komunikācijas izcilības centra direktoru.


Mohegani

Mohegani ir pie algonkinu grupas piederoša Ziemeļamerikas indiāņu cilts, kas apdzīvoja Temzas augšteces ieleju Konektikutā. Mohegani nozīmē "Vilku tauta" . 17.gs. sākumā, laikā kad ieradās pirmie eiropieši, mohegani un pekoti veidoja vienu cilti. 1633. gadā nesaskaņu rezultātā sačema Unkasa vadībā daļa tās pārstāvju atdalījās, izveidojot moheganu cilti. Līdz 1637. gadam pēc atdalīšanās mohegani neilgu laiku atradās pekotu pakļautībā. Taču 1637. gadā eiropieši, izmantojot situāciju, masveida slaktiņā nogalināja ap 700 pekotu sieviešu un bērnu. Pēc asinspirts jau izdzīvojušie pekoti nokļuva moheganu atkarībā.


Yahsat 1B

Yahsat 1B jeb Y1B ir Apvienoto Arābu Emirātu kompānijas Al Yah Satellite Communications Company (Yahsat) sakaru pavadonis, kas ģeostacionārā orbītā palaists 2012. gada aprīlī. Analoģisku pavadoni Yahsat 1A palaida 2012. gada aprīlī. Abu kosmisko aparātu izgatavošanas un palaišana maksāja 1,67 miljardi USD.

Yahsat 1B pavadoņa sistēmas izgatavojusi EADS Astrium uz Eurostar E3000 platformas bāzes. Sakaru aparatūru piegādāja Thales Alenia Space. Atšķirībā no Yahsat 1A, šajā pavadonī uzstādīti tikai Ka joslas raidītāji, kas kalpos gan civilām gan militārām vajadzībām. Tas pārklās Tuvos Austrumus, Afriku un Dienvidrietumu Āziju.

Yahsat 1B sākotnēji bija paredzēts palaist 2011. gada otrajā pusē.


Amulets (seriāls)

"Amulets" () ir ASV televīzijas seriāls, kas iznāca laikā no līdz . Seriālu 1998. gadā izveidoja Konstance M. Burža, tā producents ir Ārons Spellings un viņa uzņēmums Spelling Television. Seriāls ir par četrām Halivelu māsām — Prū, Paiperi, Fēbi un vēlāk arī Peidžu. Pirmajās trīs sezonās seriāla darbojas Prū, Paipere, Fēbe, savukārt pārējās piecās sezonās Prū aizvietota ar Peidžu. Viņas ir visu laiku spēcīgākās labās raganas. Galvenās lomas seriālā atveidoja Šenona Dohertija, Hollija Marija Kombsa, Alisa Milāno un Rouza Makgauana. Kopumā seriālam iznāca 178 sērijas astoņās sezonās.


Bruknas muiža

Bruknas muižas () kungu māja atrodas Bauskas novada Dāviņu pagasta Bruknā Iecavas upes krastā. Līdz 1920. gada Latvijas agrārajai reformai muiža piederēja Korfu dzimtai.


Libtēna

Libtēna () ir pilsēta Vācijā, Mēklenburgā-Priekšpomerānijā, uz dienvidiem no Šverīnes.

Rakstos pirmoreiz minēta 1363. gadā. Pilsētas pievārtē NATO militārais poligons, kā arī Mēklenburgas Elbas ielejas dabas parks.


Rāvējslēdzējs

Rāvējslēdzējs ir stiprinājums, ko izmanto divu drēbes gabalu savienošanai. Tos plaši pielieto apģērbu, apavu, somu, kempinga mantu (guļammaisu un telšu) ražošanā. Rāvējslēdzēju 1917. gadā pilnveidoja zviedru izcelsmes amerikāņu inženieris Gideons Sundbeks, balstoties uz agrāk izmantotām mazāk efektīvām metodēm.


Čelsija Meninga

Čelsija E. Meninga (; dzimis kā Bredlijs Edvards Menings (Bradley Edward Manning) , kopš 2013. gada pašidentificējas kā sieviete) ir ASV Armijas karavīrs, kas tika arestēts 2010. gada maijā Irākā, kad radās aizdomas, ka viņš ir pārsūtījis slepenus dokumentus interneta vietnei WikiLeaks. Nākamajos mēnešos viņam tika izvirzītas vairākas apsūdzības, tai skaitā par "palīdzības sniegšanu ienaidniekam". Tiek uzskatīts, ka viņš WikiLeaks nosūtījis vairāk nekā 250 000 ASV diplomātiskos dokumentus, apmēram 500 000 armijas militāro dokumentu par karadarbību Afganistānā un Irākā. Karadienestu sācis 2009. gada oktobrī (bija izlūkošanas analītiķis) bāzē pie Bagdādes, Irākā.


Ērihs Kestners

Emīls Ērihs Kestners (; dzimis , miris ) bija vācu rakstnieks, dzejnieks, dramaturgs un satīrists. Visplašāk pazīstams Kestnera devums bērnu literatūrā.

Pazīstamākie darbi, vairākkārt izdoti latviski, ir "Emīls un Berlīnes zēni" (Emil und die Detektive, 1929), "Punktiņa un Antons" (Pünktchen und Anton, 1931), "Lidojošā klase" (Das Fliegende Klassenzimmer, 1933), "Divas Lotiņas" (Das doppelte Lottchen, 1949). Vairākkārt iestudēts Latvijas teātros. Pēc Kestnera darbu motīviem uzņemtas daudzas filmas.

Dzimis un bērnību pavadījis Drēzdenē. Pirmā pasaules kara laikā dienēja artilērijā. No 1919. gada studēja vēsturi, filozofiju, vācu literatūru Leipcigas Universitātē. Vēlāk studēja Rostokā un Berlīnē, kur ieguva doktora grādu. Lai nopelnītu naudu studijām, strādāja par žurnālistu prestižajā Neue Leipziger Zeitung. No 1927. gada pārcēlās uz dzīvi Berlīnē. Dzīves laiks Berlīnē līdz 1933. gadam bija ražīgākais Kestnera dzīvē. Pēc nacistu nākšanas pie varas Kestnera grāmatas tika pasludinātas par "nevāciskām" un dedzinātas 1933. gada kampaņas laikā. Kestners kā iekārtas opozicionārs un pacifists netika uzņemts oficiālajā rakstnieku organizācijā, tomēr viņš nepameta Vāciju. Pēc kara apmetās Minhenē, kur darbojās kā žurnālists un izdevējs.


Areco

Areco () ir pilsēta Itālijā, Toskānas reģionā. Tas ir Areco provinces administratīvais centrs. Areco atrodas aptuveni 80 km uz dienvidaustrumiem no Florences, Arno upes krastos. 2011. gadā pilsētā dzīvoja aptuveni 100 tūkstoši iedzīvotāju. Attīstīta tekstilrūpniecība, metālapstrāde un vīna ražošana.

Areco bija apdzīvota jau 4. gadsimtā p.m.ē. Tā bija viena no etrusku lielākajām un ekonomiski attīstītākajām pilsētām. Senās Romas laikā pilsētas latīniskais nosaukums bija Arretium. Romieši šajā vietā uzcēla stratēģiski svarīgu cietoksni. Areco ir izslavēta izcilo arhitektūras pieminekļu dēļ.


Ludvigsluste

Ludvigsluste () ir pilsēta Vācijā, Mēklenburgā-Priekšpomerānijā, uz dienvidiem no Šverīnes.

Dibināta 1724. gadā, kad Mēklenburgas-Šverīnes hercogs Kristiāns Ludvigs II šeit sāka celt medību pili. No 1765. līdz 1837. gadam Ludvigsluste bija Mēklenburgas-Šverīnes hercogistes galvaspilsēta. Rezidence atradās no 1772. līdz 1776. gadam celtajā Ludvigslustes pilī. 1806. gada 21. jūnijā Ludvigslustē notika Dānijas karaļa Kristiāna VIII kāzas ar Mēklenburgas-Šverīnes hercogieni Šarloti Frederiku. 1835. gadā šeit notika pirmais Frīdriha fon Flotova operas atskaņojums. Otrā pasaules kara laikā pilsētas pievārtē atradās Vebelinas koncentrācijas nometne. Kara beigās pilsētu ieņēma angļi, vēlāk ASV karaspēks. Tomēr pēc vairākiem mēnešiem pilsēta nokļuva PSRS okupācijas zonā, un vēlāk VDR.

Pauls Rūdolfs fon Bilguers (Paul Rudolf von Bilguer, 1815-1840) - šahists Frīdrihs Francis II (Friedrich Franz II., 1823-1883) - Mēklenburgas-Šverīnes lielhercogs Frīdrihs Francis III (Friedrich Franz III., 1851-1897) - Mēklenburgas-Šverīnes lielhercogs Frīdrihs Ludvigs (Friedrich Ludwig., 1778-1819) - Mēklenburgas-Šverīnes troņmantinieks Marija (Marie, 1854–1920) - Mēklenburgas-Šverīnes hercogiene, Krievijas lielkņaze Pauls Frīdrihs (Paul Friedrich, 1800-1842) - Mēklenburgas-Šverīnes lielhercogs Bastians Reinharts (Bastian Reinhardt, 1975) - futbolists Šarlote Frederika (Charlotte Friederike, 1784-1840) - Mēklenburgas-Šverīnes hercogiene, Dānijas karaliene


Mareks Kvapils

Mareks Kvapils (; dzimis 1985. gada 5. janvārī) ir čehu hokejists, labās malas uzbrucējs. Pašlaik (2017) spēlē Čehijas Ekstralīgas vienībā Brno "Kometa".


Dominiks Graņāks

Dominiks Graņāks (; dzimis 1983. gada 11. jūnijā) ir slovāku hokejists, aizsargs, Slovākijas hokeja izlases dalībnieks. Pašlaik (2014) ir bez kluba.


Jurijs Babenko

Jurijs Babenko (; dzimis 1978. gada 2. janvārī) ir bijušais krievu hokejists, centra uzbrucējs. Karjeras laikā 3 spēles aizvadījis Nacionālajā hokeja līgā, taču karjeras lielāko daļu pavadījis dažādos Krievijas Superlīgas un Kontinentālās hokeja līgas klubos, divreiz kļūstot par Gagarina kausa čempionu.


Grigorijs Šafiguļins

Grigorijs Šafiguļins (; dzimis 1985. gada 13. janvārī) ir krievu hokejists, centra uzbrucējs. Pašlaik (2016) spēlē Kontinentālās hokeja līgas kluba Maskavas "Dinamo" sastāvā.


Malnava

Malnava (arī Malnova) ir ciems Ludzas novada Malnavas pagastā, pagasta centrs. Izvietojies pagasta vidusdaļā pie autoceļa P50 no novada centra Ludzas un no Rīgas.

Apdzīvotā vieta izveidojusies ap Malnavas muižas (Malnow) centru. Par lielāku apdzīvoto vietu izaugusi padomju gados kā Malnavas sovhoztehnikuma ciemats. Malnavā atrodas pagasta pārvalde (kopš 1992. gada), Malnavas koledža, bērnudārzs, feldšeru un vecmāšu punkts, Vītolu pasta nodaļa, koledžas muzejs, veikals. Pēc Latvijas valdības rīkojuma 1921. gada 10. martā Malnavā tika ierīkota Latgales lauksaimniecības vidusskola. Par mācību telpām tika izvēlēta pirmajā pasaules karā ļoti cietusī Malnavas muiža. 1921. gada 10 oktobrī Latgales lauksaimniecības vidusskola tika atklāta. Tā bija pirmā vidējā lauksaimniecības mācību iestāde Latgalē ar četrgadīgu mācību kursu.


Prototype 2

Prototype 2 ir darbības-piedzīvojumu atvērtās pasaules spēle, kas tika izdota 2012. gada 24. aprīlī. To izstrādāja kanādiešu studija Radical Entertainment, un tā ir otrā daļa 2009. gada spēlei Prototype. To publicējis Radical Entertainment īpašnieks Activision. Spēlei ir jauns galvenais varonis Džeimss Hellers, ar mērķi iznīcināt Blacklight vīrusu. Spēlē ir arī daudzi atriebības motīvi, piemēram, Hellers vēlas nogalināt Aleksu Merceru, pēc tam kad viņa ģimeni nogalināja Blacklight vīrusa uzliesmojums. Spēle notiek atvērtā pasaulē no trešās personas skatu punkta. Par spēli tika paziņots 2010. gada Spike VGA apbalvošanā, ar saukli "Murder your Maker".


Bruno Habārovs

Bruno Habārovs (dzimis Rīgā, miris Rīgā), arī Brunis Habārovs, bija Latvijas un PSRS paukotājs, treneris, sporta instruktors.

Izglītību ieguvis LVFKI.

1959. gadā izcīnījis uzvaru Pasaules čempionātā paukošanā ar špagu, pēc diviem gadiem izcīnīja arī zeltu komandu cīņā PSRS komandas sastāvā. Tāpat izcīnījis vairākas sudraba un bronzas godalgas Pasaules čempionātos. Bija PSRS Nopelniem bagātais sporta meistars. 1959. gadā B. Habārovs ticis atzīts par Latvijas populārāko sportistu.

Piedalījies divās Olimpiskajās spēlēs (, ). 1960. gadā Romā viņš izcīnīja divas bronzas (individuālās un komandu sacensības). Pēc četriem gadiem Tokijā viņš neguva tik lielus panākumus, komandu sacensībās izcīnot dalītu 7. vietu un individuālajā turnīrā izstājās jau otrajā kārtā.


2012. gada NBA izslēgšanas spēles

2012. gada NBA izslēgšanas spēles ir turnīrs pēc 2011.—2012. gada NBA regulārās sezonas beigām. Izslēgšanas spēles sākās . Tajās piedalās astoņas komandas no katras konferences, kas ir iekļuvušas savas konferences astoņu labāko komandu skaitā.

Abu konferenču čempioni tiksās 2012. gada NBA finālsērijā.


Belena

Belena (, ) ir ostas pilsēta Brazīlijas ziemeļos, Paras štata administratīvais centrs un lielākā pilsēta pēc iedzīvotāju skaita. 2011. gadā Belenā dzīvoja 1,40 miljoni iedzīvotāju. Tā atrodas Paras upes krastā, kas ir daļa no Amazones deltas sistēmas.

Belenu 1616. gadā dibināja portugāļi, un tā kļuva par pirmo eiropiešu koloniju Amazones reģionā. 1775. gadā pilsēta tika pievienota Brazīlijai. Pilsēta ir zināma arī kā "Amazonijas metropole" (Metrópole da Amazônia) un "mango koku pilsēta" (Cidade das Mangueiras).


Buenosairesas province

Buenosairesas province () ir lielākā un visapdzīvotākā Argentīnas province. 2010. gadā provincē dzīvoja 15,6 miljoni iedzīvotāju. Tās administratīvais centrs ir Laplata, bet Argentīnas galvaspilsēta Buenosairesa, no kā ir cēlies provinces nosaukums, ir atsevišķa administratīvā vienība. Buenosairesas province robežojas ar Entreriosas, Santafē, Kordovas, Lapampas un Rionegro provincēm. Dienvidos un austrumos provinci apskalo Atlantijas okeāns. Buenosairesas provinces lielākās pilsētas ir Laplata, Mara del Plata un Baijablanka.


Rotera

Rotera () vai Stacija R (Station R) ir Apvienotās Karalistes vissezonas polārstacija Antarktīdā. Izvietojusies Rotera ragā Adelaidas salas dienvidaustrumos Margeritas līča krastā. Stacija ir galvenā Apvienotās Karalistes antarktisko programmu atbalsta bāze un tiek uzskatīta par neoficiālo Britu Antarktiskās teritorijas galvaspilsētu.

Stacija izveidota 1975. gada 25. oktobrī kā aizvietotāja Adelaidas stacijai salas dienvidu galā, kur ledājs, uz kura bija izveidots pie stacijas esošais lidlauks, bija sācis plaisāt un sairt. Roteras stacijas būvniecība pilnībā tika pabeigta 1970. gadā, bet līdz 1992. gadam tika izbūvēts 900 m garais šķembu lidlauks, kas aizvietoja līdz tam lietoto ledus-sniega lidlauku 300 m virs stacijas uz piekalnes ledāja.

Rotera ar tās lidlauku un kuģu piestātni ir galvenais Britu Antarktiskā dienesta loģistikas centrs zinātnisko programmu nodrošināšanai Antarktīdas pussalas reģionā. Pašā stacijā tiek realizētas pētniecības programmas bioloģijā (jūras un sauszemes), ģeoloģijā, glacioloģijā, meteoroloģijā un atmosfēras augšējo slāņu izpētē.


Akācijas

Akācijas (Acacia) ir tauriņziežu dzimtas ģints, kurā ir apvienotas aptuveni 1300 sugas. Vislielākā sugu daudzveidība ir sastopama Austrālijā un Āfrikā. Akācijas aug arī citos kontinentos, galvenokārt tropu un subtropu klimatiskajās joslās. Eiropā ir sastopamas tikai 3 sugas. Pirmais eiropietis, kas aprakstīja akācijas, pētot Āfrikas dabu, ir zviedru botāniķis Kārlis Linnejs, bet zinātnisko nosaukumu Acacia ģintij piešķira skotu dabaspētnieks Filips Millers.


Gojko Mitičs

Gojko Mitičs (, dzimis ) ir dienvidslāvu aktieris, režisors un kaskadieris. Popularitāti ieguva kā galvenais indiāņu (sk. vesterni) lomu izpildītājs VDR galvenajā kinostudijā DEFA. Atveidojis tādus varoņus kā Čingačguks, Tekumsē, Oceola un citus.


The Fame Monster

The Fame Monster ir amerikāņu dziedātājas Lady Gaga EP ieraksts. Tas tika izdots sadarbībā ar Interscope Records. Oriģinalajā EP ierakstā ir iekļautas astoņas dziesmas. Tas ierindojās pirmajā vietā 12 valstu topos, taču ASV Billboard 200 tas ierindojās vienīgi 5. vietā. The Fame Monster vadošais singls Bad Romance guva labus komerciālos panākumus.


Bobs Geldofs

Roberts Frederiks Zenons "Bobs" Geldofs (; dzimis ) ir īru mūziķis un sabiedrisks darbinieks. Kā mūziķis kļuva pazīstams īru grupas The Boomtown Rats solists 20. gadsimta septiņdesmito gadu beigās. Pēc grupas iziršanas 1986. gadā sāka solokarjeru. Pazīstams kā sabiedrisks darbinieks pret badu Āfrikā. 1984. gadā kopā ar Midžu Jūru nodibināja labdarības supergrupu Band Aid, kas uzstājās, vācot līdzekļus cīņai pret badu Etiopijā. Piedalījās līdzīgos projektos arī vēlāk. Darbojas Bono dibinātajā organizācijā ONE Campaign. Vairākkārt izvirzīts Nobela miera prēmijai, Britu Impērijas ordeņa kavalieris.


X-faili. Slepenās lietas

"X-faili. Slepenās lietas" () bija amerikāņu zinātniskās fantastikas seriāls, ko pārraidīja televīzijas kanālā Fox no līdz . Seriālā FIB speciālie aģenti izmeklē lietas ar paranormālām iezīmēm. Tajā galvenās lomas atveido Deivids Duhovnijs, Džiliana Andersone, Roberts Patriks, Annabeta Giša un Mičs Pilegi. 1997. gadā pēc Super Bowl tika pārraidīta ceturtās sezonas sērija Leonard Betts, ko kopumā ASV noskatījās 29,098 miljoni skatītāju. Kopumā seriālam ir iznākušas 202 sērijas deviņās sezonās.

2016. gadā seriālam tika izveidots turpinājums - 10. sezona ar 9 sērijām, 2018. gadā iznāca 11. sezona, kuras noslēguma 10. sērija tika demonstrēta 21. martā.


Parhima

Parhima () ir pilsēta Vācijā, Mēklenburgā-Priekšpomerānijā, uz dienvidaustrumiem no Šverīnes. Apriņķa centrs. Senajā apbūvē - ķieģeļu gotika. Pilsētas pievārtē atrodas bijušais militārais lidlauks, kas mūsdienās pārveidots par civilo.

Pilsēta radusies 12. gadsimtā. 16. gadsimtā piedzīvoja uzplaukumu. 1554. gadā šeit tika dibināta ģimnāzija. Attīstību iedragāja Trīsdesmitgadu karš. Parhima ir prūšu feldmaršala Helmuta fon Moltkes (Helmuth Karl Bernhard von Moltke, 1815-1840) dzimtā pilsēta.


Vasiļko Volodarevičs

Vasiļko Volodarevičs (, dzimis starp 1135. un 1150. gadu, miris ap 1222. gadu), bija Polockas kņazs no Rurikoviču dinastijas no 1216. līdz aptuveni 1222. gadam. Viņa valdīšanas laikā Polockas kņaziste bija atkarīga no lietuviešu kunigaišiem.


Strazdupīte (Juglas ezera pieteka)

Gaiļupīte (augštecē) jeb Strazdupīte (lejtecē) ir upe Rīgā. Tā iztek no Gaiļezera un tek cauri Mežciemam un Juglai uz Juglas ezeru. Sākotnēji upe tecēja caur Dambjapurva ezeru, taču 2008. gadā abas upes daļas ar cauruļvadu apvienotas.


Pauls Kundziņš

Pauls Kundziņš (dzimis , miris ) bija latviešu arhitekts, etnogrāfs un Latvijas Universitātes profesors. Latvijas Etnogrāfiskā brīvdabas muzeja dibinātājs un pirmais vadītājs (1924—1933). Viens no 1944. gada 17. marta Latvijas Centrālās padomes memoranda parakstītājiem.


Mitičs

Gojko Mitičs (Гojko Мumuћ, 1940) — dienvidslāvu aktieris, režisors un kaskadieris; Rajko Mitičs (Рајко Митић, 1922—2008) — Dienvidslāvijas futbolists un futbola treneris.


Krušinka

Krušinka (, ) ir ciems Ukrainā, Kijivas apgabala Vasiļkivas rajonā, Krušinkas ciema padomes centrs. Ciemā ir ap 1,8 tūkst. iedzīvotāju.


Sociālais dialogs

Sociālais dialogs (ES tiesību izpratnē) ir dialogs starp arodbiedrībām un darba devēju organizācijām jeb t.s. sociālajiem partneriem. ES sociālais dialogs attiecas uz diskusijām, konsultācijām, sarunām un kopīgu rīcību, kas iekļauj organizācijas, kas pārstāv industrijas abas puses (darba devējus un darba ņēmējus).

Ar sociālo dialogu Starptautiskā Darba organizācija starptautisko tiesību izpratnē apzīmē visu veidu pārrunas, konsultācijas vai vienkārši informācijas apmaiņu starp vai ar valdības, darba devēju un darbinieku pārstāvjiem viņu kopīgi interesējošos jautājumos par ekonomisko un sociālo politiku.

Eiropas Savienības sociālā dialoga prakse ir balstīta uz Līguma par Eiropas Savienības darbību 154.pantu, kas nosaka Eiropas Komisijas pienākumu konsultēties ar sociālajiem partneriem un 155.pantu, kas nosaka, ka sociālajiem partneriem ir tiesības slēgt nolīgumus, kas tiek ieviesti kā direktīvas un nolīgumus, ko ievieš sociālie partneri.

Starpnozaru sociālais dialogs attiecas uz visām tautsaimniecības nozarēm un darba tirgu.


Brukna

Brukna (agrāk arī Lielbrukna) ir ciems Bauskas novada Dāviņu pagastā. Izvietojies pagasta dienvidaustrumos Iecavas upes kreisajā krastā no pagasta centra Dāviņiem, no novada centra Bauskas un no Rīgas.

Apdzīvotā vieta izveidojusies pie bijušās Bruknas muižas (Lielbruknas; Brucken) centra. Līdz 1949. gadam Bruknas pagasta, līdz 1963. gadam — Bruknas ciema centrs. Netālu no ciema atrodas Lielbruknas dzirnavu senkapi (valsts nozīmes arheoloģijas piemineklis) un Bruknas pilskalns (vietējas nozīmes arheoloģijas piemineklis). Bruknas muižas apbūve ir vietējas nozīmes kultūrvēstures piemineklis.


Irāņu valodas

Irāņu valodas ir indoirāņu valodu saimes atzars, kurās galvenokārt runā irāņu tautas. Pēc runājošo skaita lielākās irāņu valodas ir persiešu valoda (ap 65 miljoniem), puštu (ap 50 miljoniem), kurdu valoda (ap 18 miljoniem) un beludžu valoda (ap 7 miljoniem). Kopējais irāņu valodu pratēju skaits tiek lēsts ap 150 miljoniem.

Irāņu valodas iedalās austrumu irāņu un rietumu irāņu valodās. Pie austrumu irāņu valodām pieder tādas valodas kā osetīnu valoda un puštu, bet rietumu irāņu valodām — persiešu un kurdu valoda.


Phantom Breaker

Phantom Breaker ir 2D cīņas spēle, kuru izstrādājis un publicējis 5pb.. Sākumā spēli bija plānots izdot 2011. gada aprīlī, bet tā tika atstumta uz 2011. gada jūniju. Vēlāk tika paziņots, ka 7Sixty (SouthPeak Games meitas uzņēmums) publicēs spēli Ziemeļamerikā 2012. gada pirmajā ceturtdaļā, kopā ar ierobežota daudzuma paku, kurai līdzi nāk miniatūras stratēģija katram spēles tēlam, kuriem blakus ir to zīmējumi Hiro Suzuhira izpildījumā, galda kalendārs, un divi plakāti, kuri ir apdrukāti no abām pusēm. Dēļ lielo spēles defektu skaita Xbox Live režīmā, izdošanas datums tika atstumts uz 2012. gada 8. maiju.


Trials Evolution

Trials Evolution ir lejupielādējama 2.5D platformas sacensību spēle. Spēle ir turpinājums 2009. gada kritiķu izslavētajai spēlei Trials HD. Izdota priekš Xbox 360 caur Xbox Live Arcade 2012. gada 18. aprīlī. Spēlētājs vada motociklistu, pārvarot šķēršļus. Spēlē iekļauta tāda pati karšu rediģēšanas programma, ar kādu spēles izstrādātāji veidoja spēles karti.

Evolution ieguva daudzu kritiķu atzinību. Mājaslapa MetaCritic ziņo par vērtējumu 91/100, bet mājaslapa GameRankings ziņo par rezultātu 91.50/100%. Kritiķi atzina spēles kopējo atmosfēru, sacensības, izskatu un iespēju spēlētājam rediģēt vai veidot pašam savas trases. Galvenā kritika spēlē tika veltīta tās skaņas celiņam.


Viļāni (stacija)

Viļāni ir dzelzceļa stacija, kas atrodas Rēzeknes novada, Viļānu pagastā, Viļānu pilsētas ziemeļu daļā netālu no Jaunviļāniem. Stacija atrodas dzelzceļa līnijā Krustpils—Rēzekne II. Tajā pietur maršruta Rīga—Zilupe dīzeļvilcieni, kā arī brīvdienu ekspresvilciens Rīga—Rēzekne.


Israel Weapon Industries

Israel Weapon Industries () ir Izraēlas privātā kompānija, kura specializējas šaujamieroču izstrādē, ražošanā un pārdošanā. Kompānija tika izveidota 2005. gadā pēc rūpnīcas "Magen", kura piederēja valsts militārajam koncernam "Israel Military Industries", privatizācijas. Rūpnīca tika pārdota privātajam uzņēmējam Sami Kacavu 2005. gada februārī.


Aleksandrs Muzičenko

Aleksandrs Muzičenko (dzimis ) ir bijušais Latvijas PSR burātājs.

Izglītību ieguvis Ļeņingradas VFKI.

Sportists startējis Star klasē. Divas reizes izcīnījis uzvaru Eiropas čempionātā (1978, 1979), tāpat šajās sacensībās vairākkārt izcīnījis otro (1980, 1982) un trešo (1977) vietu. 1978. un 1979. gadā A. Muzičenko izcīnījis uzvaru Pasaules kausā. Piedalījies . Tajās izcīnīja zelta medaļu PSRS izlases sastāvā kopā ar Valentīnu Mankinu.

Pēc sportista karjeras beigām bijis bankas "Parex" prezidenta palīgs, lauksaimniecību SIA "Vasals" un SIA "Plinta" tehniskais direktors un īpašumu pārvaldnieks.


3. armijas korpuss (Vērmahts)

3. armijas korpuss (vācu: III. Armeekorps) bija militārā formācija Vācijas armijas sastāvā 2. pasaules kara laikā. Tā tika izveidota 1939. gada 26. augustā (korpusa štābs tika izveidots jau 1935. gada pavasarī). 1941. gada 21. martā korpuss tika pārveidots par 3. motorizēto korpusu.


Kurts Hāze

Kurts Hāze (; — ) bija vācu virsnieks, Dzelzs krusta Bruņinieka krusta kavalieris, Pirmā un Otrā pasaules kara dalībnieks.


Ludzas evaņģēliski luteriskā baznīca

Ludzas evaņģēliski luteriskā baznīca ir viena no vecākajām Latgales luterāņu baznīcām, kas atrodas Latgales ielā 116/23 Ludzā. 2006. gadā baznīcas draudzē bija reģistrēti 18 pieaugušie draudzes locekļi. Mācītājs Artis Petersons.


Svjatoslavs Mstislavičs

Svjatoslavs Mstislavičs (, , miris ap 1239. gadu) bija Novgorodas kņazs (1218—1219), Polockas kņazs (1222—1232), Smoļenskas kņazs (1232— ap 1238).


Ainārs Juškēvičs

Ainārs Juškēvičs (dzimis Rīgā) ir profesionāls latviešu florbolists, kurš savas profesionālās karjeras sākumā ir spēlējis SK Latvijas Avīze Latvijas florbola Virslīgā, pirms pievienošanās RTU-INSPECTA komandai. Viņš tiek uzskatīts par vienu no visu laiku labākajiem florbolistiem Latvijā. Viņš tika ierindots 25. vietā 2007. gada pasaules labāko florbolistu sarakstā. Viņš ir bijušais Latvijas florbola izlases spēlētājs un treneris jauniešu florbola klubā komandā FS/MASTERS.


Juškēvičs

Ainārs Juškēvičs (1981) — latviešu florbolists Jānis Juškēvičs (1886—1961) — latviešu vēsturnieks un rakstnieks


Kundziņš

Ādolfs Kundziņš (1865—1940) — luterāņu mācītājs; Kārlis Kundziņš (1850—1937) — luterāņu mācītājs, rakstnieks; Kārlis Oskars Kundziņš (1883—1967) — teologs, Latvijas Evaņģēliski luteriskās baznīcas arhibīskaps; Krišjānis Kundziņš (1905—1993) — cīkstonis; Ludvigs Kundziņš (1855—1940) — veterinārārsts, anatoms, Tērbatas Veterinārā institūta direktors; Pauls Kundziņš (1888—1983) — arhitekts, etnogrāfs un LU profesors; Pēteris Kundziņš (1886—1958) — gleznotājs, scenogrāfs un pedagogs.


Džeimss Hārdens

Džeimss Edvards Hārdens (; dzimis ) ir amerikāņu basketbolists, spēlē uzbrūkošā aizsarga pozīcijā. 2024. gadā pārstāv Nacionālās basketbola asociācijas (NBA) klubu Losandželosas "Clippers". ASV basketbola izlases dalībnieks. Desmit reizes piedalījies NBA Visu Zvaigžņu spēlē, bijis NBA sezonas labākais spēlētājs 2018. gadā, kā arī trīs reizes bijis sezonas rezultatīvākais spēlētājs.


Sīvā bērzlape

Sīvā bērzlape (Russula emetica) ir Latvijā bieža vidēji liela bērzlapju ģints sēne, kuras augļķermeņi pēc novārīšanas tiek lietoti pārtikā, tomēr svaigā veidā bez novārīšanas tā ir vāji indīga, ar ļoti sīvu garšu un izraisa veselības traucējumus. Literatūrā parasti tiek ieteikts to neēst arī pēc pareizas sagatavošanas.


Rosens Plevnelijevs

Rosens Plevnelijevs (; dzimis ) ir bulgāru politiķis, Bulgārijas prezidents no 2012. līdz 2017. gadam.

1989. gadā absolvējis Sofijas Tehnisko universitāti. 1990. gadā dibinājis privāto celtniecības uzņēmumu Bulgārijā. 2009. gada jūlijā viņš kļuva par reģionālās attīstības ministru.

2011. gada septembrī viņš tika izvirzīts kā partijas "Pilsoņi par eiropeisku Bulgārijas attīstību" kandidāts Bulgārijas prezidenta vēlēšanām. Tajās viņš uzvarēja, un 2012. gada janvārī stājās valsts prezidenta amatā, nomainot Georgiju Parvanovu. Saskaņā ar Bulgārijas likumiem, valsts prezidents nevar būt kādas politiskās partijas biedrs, tāpēc pirms ievēlēšanas amatā viņš izstājās no "Pilsoņi par eiropeisku Bulgārijas attīstību" partijas. 2017. gada janvārī viņu prezidenta amatā nomainīja Rumens Radevs.


Šimons Peress

Šimons Peress (; dzimis , miris ) bija Polijā dzimis Izraēlas politiķis, bijis valsts prezidents, valsts premjerministrs.

Vairāk nekā 66 gadus ilgajā politiskajā karjerā viņš bija 12 kabinetu loceklis, divreiz pildījis premjerministra amata pienākumus, kā arī vienreiz bijis amata vietas izpildītājs. 1959. gadā Š. Peress tika ievēlēts Izraēlas parlamentā Knesetā. Izņemot trīs mēnešu ilgu laikposmu 2006. gada sākumā, viņš Knesetā darbojās līdz pat ievēlēšanas brīdim prezidenta amatā 2007. gadā. Kopumā ir pārstāvējis piecas dažādas partijas Knesetā, taču no 2005. gada bija Kadima biedrs. 1994. gadā saņēmis Nobela miera prēmiju. 2007. gadā ticis ievēlēts valsts prezidenta amatā. Viņš kļuva par pirmo premjerministru, kas ticis ievēlēts prezidenta amatā. Amata atstāšanas brīdī 2014. gadā bija pasaulē vecākais valsts vadītājs.

Miris 2016. gada septembrī.


Žozē Teodors

Žozē Teodors (; dzimis ) ir bijušais kanādiešu hokejists, vārtsargs. Karjeras laikā aizvadījis 17 sezonas un 648 spēles Nacionālajā hokeja līgā. 2002. gadā tika atzīts par līgas vērtīgāko spēlētāju, kā arī ieguva labākā vārtsarga balvu.


Patriks Štefans

Patriks Štefans (; dzimis 1980. gada 16. novembrī) ir bijušais čehu hokejists, centra uzbrucējs, kurš plašāk zināms kā 1999. gada NHL drafta pirmais numurs. NHL aizvadījis 455 spēles.


Margarita Perveņecka

Margarita Perveņecka (dz. 1976. gada 16. janvārī Rīgā) ir latviešu dramaturģe un prozaiķe. Viņas darbi ir ievērojami ar neparasto pasaules skatījumu, poētisko izteiksmi, svešvārdu, eksakto zinātņu terminu un neoloģismu bagātību, kas rada atsvešinātu, detalizētu pasaules ainu.


Literatūras gada balva

Latvijas Literatūras gada balva (saīsināti LALIGABA) ir ikgadējais apbalvojums, ko kopš 2000. gada vairākās nominācijās piešķir labākajiem latviešu daiļliteratūras darbiem un tulkojumiem. Tās piešķiršanu organizē Latvijas Rakstnieku savienība, kopš 2010. gada sadarbībā ar Latvijas Republikas kultūras ministriju, Latvijas Literatūras centru un Ventspils Rakstnieku un tulkotāju māju.


Vecāķi (stacija)

Vecāķi ir dzelzceļa stacija Rīgas Ziemeļu rajonā dzelzceļa līnijā Zemitāni—Skulte. Vecāķos pietur visi elektrovilcieni uz Carnikavu, Saulkrastiem un Skulti. Pie stacijas Skultes virziena sliežu kopsavienojuma atrodas atzars uz vilces apakšstaciju. Vidējais no trim ceļiem tiek izmantots vilcienu stāvēšanai, kam Vecāķu stacija nozīmēta kā maršruta galapunkts, tas savienots ar abiem galvenajiem ceļiem un arī izmantojams kustībai caurbraucot jebkurā virzienā. Vecāķi ir A biļešu zonas gala stacija. Stacijā biļešu kase ir slēgta.


The Walking Dead (spēle)

The Walking Dead (pazīstama arī ar nosaukumu The Walking Dead: The Game vēlāk — The Walking Dead: Season One) ir epizodiska datorspēle, kas balstīta uz Roberta Kirkmena tāda paša nosaukuma komiksu sērijas, un izdota PC, PlayStation 3, Xbox 360, Mac OS X un IOS. Spēli izstrādāja un izdeva Telltale Games. Spēles izdošana bija paredzēta 2011. gada pēdējos mēnešos, bet izstrādes procesa problēmu dēļ spēles izdošanu atlika uz 2012. gada sākumu. Sākotnēji ieplānots, ka spēle sastāvēs no piecām epizodēm, tomēr vēlāk pieņemts lēmums izdot arī sesto papildepizodi. Pirmā epizode izdota 2012. gada 25. aprīlī visām platformām izņemot iOS versiju, savukārt pēdējo epizodi izdeva 2013. gada 3. jūlijā.

Kirkmens teica, ka atšķirībā no tipiskas zombiju spēles, kā, piemēram, Left 4 Dead, tā vairāk ir fokusēta uz varoņu rakstura īpašībām, viņu emocijām un mijiedarbību, nevis pašu spēles darbību.


Berberu valodas

Berberu valodas jeb tamazigtu valodas (Tamaziɣt vai Tamazight, ⵜⴰⵎⴰⵣⵉⵖⵜ, ) ir afroaziātu valodu saimes zars, un tajās galvenokārt runā berberu tautas. Berberu valodas nevienmērīgi izplatītas Ziemeļāfrikā, galvenokārt kalnainajos Marokas un Alžīrijas apgabalos, kā arī tuksnešainajos Alžīrijas dienvidos, Mali rietumos un Nigēras ziemeļos. Atsevišķas berberu kopienas ir arī Tunisijā, Burkinafaso, Mauritānijā, Lībijā un Ēģiptē. Arī Rietumeiropā dzīvo ļoti daudz emigrantu, kas runā berberu valodās. Kopš 2001. gada Alžīrijā un kopš 2011. gada Marokā berberu valodas ir arī valsts valodas. Tiek lēsts, ka kopējais berberu valodu pratēju skaits ir aptuveni no 17 līdz 25 miljoniem. Lielākās valodas pēc pratēju skaita ir šilhu valoda (7 miljoni), kabilu valoda (no 2,6 līdz 6 miljoniem) un centrālatlasa berberu valoda (no 2,5 līdz 3 miljoniem), savukārt teritoriāli visizplatītākā valoda ir tuaregu valoda.

Berberu valodu ISO 639-2 un ISO 639-5 kods ir ber.

Vēsturiski berberu valodas ir bijušas izplatītas visā Ziemeļāfrikā, izņemot Nīlas ieleju un teritoriju uz austrumiem no tās, bet sākot ar 7. gadsimtu, kad Umajādu kalifāts (arābi) iekaroja teju visus Āfrikas ziemeļus, tās izspiedušas un asimilējušas arābu valoda. Šī iemesla dēļ berberu valodās, izņemot tuaregu valodu, ir daudz aizguvumi no arābu valodas. Ir arī daudz feniķiešu, sengrieķu un latīņu valodas izcelsmes vārdu. Tuaregu valodā ir salīdzinoši daudz vārdi, kuru izcelsme ir saistīta ar Čadas un Nilo—Sahāras valodām. Ir zināms, ka nu jau izmirušā valoda guanče piederēja berberu valodu grupai; tā bija izplatīta Kanāriju salās.


Kauja par Rīgas jūras līci (1915)

1915. gada kauja Rīgas jūras līcī notika Pirmā pasaules kara laikā 1915. gada augustā, Kurzemes ofensīvas laikā, kad pēc Kurzemes guberņas iekarošanas Vācijas Impērijas jūras kara flotes virspavēlnieks Heinrihs fon Hoencollerns (Hohenzollern) deva pavēli iegūt kontroli pār Rīgas jūras līci. Pēc jūras kaujas pie Pērnavas vācu kara flotes pavēlniecība bija spiesta atteikties no šiem plāniem līdz 1917. gadam, kad līdztekus Rīgas operācijai vācu flote veica operāciju "Albiona", kurā iekaroja Igaunijas salas.


Makss Lībermanis

Makss Lībermanis (; dzimis , miris ) bija ebreju izcelsmes vācu gleznotājs un grafiķis, viens no redzamākajiem impresionistiem Vācijā.


Krīvica

Krīvica () ir pilsēta Vācijā, Mēklenburgā-Priekšpomerānijā, uz austrumiem no Šverīnes. Āmtes centrs. Pilsētas vārdā nosaukts Marsa krāteris.


Māstrihtas Universitātes koledža

Māstrihtas Universitātes koledža (saīsināti UCM no ) ir starptautiski orientēta bakalaura grāda programma, kas īpaši paredzēta centīgiem studentiem ar plašu akadēmisko interešu loku. Programma ir daļa no Zinātņu un Humanitāro Priekšmetu Fakultātes Māstrihtas Universitātē, kas atrodas Limburgas provincē. 2011. gada Nīderlandes universitāšu reitingos UCM ierindojās pirmajā vietā starp Nīderlandes universitāšu koledžām, kā arī trešajā vietā starp visām bakalaura grāda programmām Nīderlandē.


Vilhelms Gustlofs

Vilhelms Gustlofs (; dzimis , miris ) bija Vācijā dzimis šveiciešu nacists. NSDAP Šveices nodaļas vadītājs, kuru 1932. gadā nodibināja Davosā.

Strādāja Šveices valdības meteodienestā. 1929. gadā iestājās nacistu partijā. Izplatīja antisemītisko sacerējumu "Cionas gudro protokoli", tādēļ vietējā ebreju kopiena iesūdzēja Gustlofu tiesā. Gustlofa sieva Hedviga strādāja par Hitlera sekretāri. 1936. gada 4. februārī Gustlofu viņa mājās nogalināja ebreju students Dāvids Frankfurters.

Slepkavība tika plaši izmantota nacistu propagandā. Gustlofa vārdā tika nosaukts pasažieru kuģis Wilhelm Gustloff. Gustlofa slepkavība ir Gintera Grasa 2002. gada romāna "Krabja gaitā" (Im Krebsgang) sižeta sastāvdaļa.


Dēmica

Dēmica () ir pilsēta Vācijā, Mēklenburgā-Priekšpomerānijā, uz dienvidiem no Šverīnes pie Leknicas upes ietekas Elbā, upes labajā krastā. Āmtes centrs. Pie pilsētas atrodas cietoksnis (Festung Dömitz), kurš no 1750. gada kalpoja arī kā cietums. Cietoksnis sākts celt 1559. gadā, un ir labi saglabājies.


2012. gada Pasaules čempionāts hokejā — Izslēgšanas turnīrs

2012. gada Pasaules čempionāta hokejā izslēgšanas turnīrs norisinājās no 17. līdz 20. maijam. Spēles notika Hartwall Areena Helsinkos un Globe Ericsson Arena Stokholmā.

Izslēgšanas spēļu laikā tika noskaidrots 2012. gada Pasaules čempions hokejā, kā arī vietu sadalījums 2.—8. vietai.


Hartwall Arena

Hartwall Arena (bieži tiek saukta par Helsinki Areena, Helsingin Areena un Helsingforsarenan) ir daudzfunkcionāla sporta arēna Helsinkos, Somijā. Nosaukta tās galvenā sponsora dzērienu ražotāja Hartwall vardā.

Arēna tika atklāta 1997. gada aprīlī. Sākotnēji to uzcēla 1997. gada Pasaules čempionātam hokejā, vēl šeit ir norisinājies 2003., 2012. un 2013. gada Pasaules čempionāts hokejā, kā arī notiks 2022. gada Pasaules čempionāts hokejā. Šajā arēnā arī ir noticis 2007. gada Eirovīzijas dziesmu konkurss. Kopš 2014. gada 4. septembra Hartwall Areena ir oficiālā KHL Somijas komandas Jokerit mājas arēna.

Hartwall Arena notika 2017. gada Pasaules čempionāts daiļslidošanā, kā arī 2017. gada Eiropas čempionāta basketbolā A apakšgrupas spēles.


Avicii Arena

Avicii Arena (iepriekš zināma kā Stockholm Globe Arena un Ericsson Globe), nereti saukta par Globen, ir daudzfunkcionāla sporta arēna Stokholmā, Zviedrijā. Arēna tika atklāta , to uzcēla divarpus gadu laikā. Sākotnēji to uzcēla 1989. gada Pasaules čempionātam hokejā, vēl šeit ir norisinājušās 1995. gada Pasaules čempionāta hokejā spēles, kā arī arēna tika izmantota 2012. un 2013. gada Pasaules čempionātā hokejā. Šajā arēnā arī ir notikuši . un . gada Eirovīzijas dziesmu konkursi, kā arī vairāki citi starptautiski sporta pasākumi un koncerti. Mājas spēles Avicii Arena aizvada Zviedrijas hokeja izlase. 2009. gada februārī arēnas nosaukums Stockholm Globe Arena tika oficiāli nomainīts uz Ericsson Globe, kamēr 2021. gadā tas tika nomainīts uz Avicii Arena par godu mirušajam zviedru mūziķim Avicii.

Avicii Arena bija lielākā sfēriskā celtne pasaulē no uzcelšanas brīža līdz 2023. gada 29. septembrim, kad to pēc tilpuma pārspēja Lasvegasas Sphere Paradaisā, Nevadā, ASV.


Latvijas hokeja izlase 2012. gada Pasaules čempionātā

Latvijas hokeja izlasei 2012. gada Pasaules čempionātā bija 16. Pasaules čempionāts augstākajā divīzijā pēc kārtas. Tā spēlēja B grupā, kur izcīnīja divas uzvaras septiņās spēlēs, ierindojoties piektajā vietā grupā un nekvalificējoties izslēgšanas spēlēm. Latvijas izlase čempionāta kopvērtējumā ierindojās 10. vietā.


RISAT-1

RISAT-1 ir Indijas Zemes tālizpētes pavadonis, kuru izgatavojusi un apkalpo Indijas Kosmosa pētījumu organizācija (ISRO). Tas palaists 2012. gada aprīlī. RISAT-1 izmanto S joslas sintezētās apertūras radaru, ar kuru var iegūt Zemes virsmas attēlus gan dienā gan naktī, kā arī mākoņainā laikā.

RISAT-1 starts notika divus gadus pēc RISAT-2, kuram uzstādīts Izaēlā izgatavots X joslas radars. RISAT-2 misija ieguva prioritāti pēc 2008. gada uzbrukumiem Mumbajā, lai varētu novērot teroristu grupu pārvietošanos. jo uz to brīdi sintētiskās apertūras radars vēl nebija izstrādāts.

RISAT-1 ar starta masu 1858 kg bija smagākais Zemes novērošanas pavadonis, kuru palaidusi Indija, kā arī masīvākais nesējraķetes PSLV palaistais pavadonis.

RISAT-1 tika palaists 00:17 UTC ar nesējraķeti PSLV-XL (lidojuma numurs C19) no Satiša Dhavana kosmosa centra. Sākotnēji pavadonis tika ievadīts 480 km augstā orbītā. Pēc tam divu dienu laikā tika veikti četri orbitālie manevri, un 28. aprīlī RISAT-1 sasniedza plānoto orbītas augstumu 536 km.


Vecdaugava (stacija)

Vecdaugava ir dzelzceļa pieturas punkts Rīgas Ziemeļu rajonā Vecdaugavas apkaimē dzelzceļa līnijā Zemitāni—Skulte. Vecdaugavas pieturas punktā pietur lielākā daļa Carnikavas virzienā kursējošo elektrovilcienu. Vasaras papildreisi Rīga—Carnikava Vecdaugavā nepietur. Uz pieturas punktu iespējams aizbraukt arī ar 24. autobusu, vasaras sezonā arī ar 29. autobusu un 58. autobusu (pietura "Stacija Vecdaugava" Vecāķu prospektā). Pieturas punkta koka paviljonā biļešu kase nedarbojas.


Ziemeļblāzma (stacija)

Ziemeļblāzma ir dzelzceļa stacija Rīgas Ziemeļu rajonā dzelzceļa līnijā Zemitāni—Skulte. Ziemeļblāzmā pietur visi pasažieru elektrovilcieni uz Carnikavu, Saulkrastiem un Skulti. Ziemeļblāzmā pastāv intensīva kravas satiksme uz naftas termināļiem (stacija gadā spēj nodrošināt 4,5 miljonus tonnu naftas produktu pārvadāšanu). Stacijas Rīgas virziena sliežu ceļu izvērsuma rajonā atzarojas pievedceļš uz Rīgas kuģu būvētavu. Stacija īpatnēja ar savu plānojumu — galvenā, elektrificētā Skultes virziena divceļu līnija atzarojas stacijas vidusdaļā, bet otrs, Rīgas virzienam pretējais sliežu izvērsums atrodas Rīnūžu un naftas termināļu virzienā, kur turpinās kā divceļu pievedceļu līnija. Šī līnija šķērso Vecāķu prospektu un (pēc abu ceļu atdalīšanās) Atlantijas ielu.

Netālu no Ziemeļblāzmas stacijas kursē 11. un 29. autobuss (pieturas "Ziemeļblāzma", "Āliņģu iela"), 2. un 24. autobuss (pietura "Emmas iela" / "Gāles iela"). Stacijā darbojas biļešu kase.


Daniels Brjērs

Daniels Brjērs (; dzimis 1977. gada 6. oktobrī) ir bijušais kanādiešu hokejists, centra uzbrucējs. Karjeras laikā Brjērs aizvadījis 973 spēles Nacionālās hokeja līgas klubos Fīniksas "Coyotes", Bufalo "Sabres", Filadelfijas "Flyers", Monreālas "Canadiens" un Kolorādo "Avalanche", divas reizes piedalījies NHL Visu Zvaigžņu spēlē. Kanādas hokeja izlases sastāvā kļuvis par divkārtēju Pasaules čempionu.


Mangaļi (stacija)

Mangaļi ir dzelzceļa stacija Rīgas Ziemeļu rajonā, līnijā Zemitāni—Skulte. Tajā ir intensīva kravas satiksme (Mangaļi ir I klases kravas stacija) un pietur visi Skultes virziena elektrovilcieni. Rīgas virziena sliežu izvērsuma rajonā atzarojas līnija uz "Man-Tess" un citiem uzņēmumiem. Šajā atzarojumā ir Rīgā vienīgais dzelzceļa sliežu krustojums ar tramvaja līniju. Aiz "Man-Tess" sliedes turpinās līdz Rīgas elektromašīnbūves rūpnīcai. Sliedes Daudersalas virzienā ir atvienotas no atzara un netiek izmantotas. Nedaudz tālāk stacijas virzienā atzarojas liels daudzums sliežu ceļu uz Jaunmīlgrāvī esošajiem ostas termināliem un stividorkompānijām. Mangaļu stacija iedalās A un B parkā, bez tam arī Sarkandaugava ir Mangaļu stacijas parks. Mangaļu A parks ir 3 sliežu ceļi pie pasažieru stacijas ēkas, bet B parks — 9 kravas vilcieniem paredzēti ceļi Ezera ielas rajonā. Piecus B parka ceļus šķērso apsargājamā Ezera ielas pārbrauktuve. B parku sauc arī par staciju Mangaļi-Eksports. Mangaļu stacija gadā var apkalpot 3650 kravu vilcienu sastāvus un 7300 elektrovilcienu sastāvus. Stacijā biļešu kase ir slēgta.


Braiens Eliots

Braiens Eliots (; dzimis ) ir profesionāls kanādiešu hokejists, spēlē vārtsarga pozīcijā. Pašlaik (2021) pārstāv NHL klubu Tampabejas "Lightning".


Džonatans Kviks

Džonatans Kviks (; dzimis ) ir profesionāls amerikāņu hokejists, spēlē vārtsarga pozīcijā. Kviks pārstāv Nacionālās hokeja līgas klubu Ņujorkas "Rangers".


Džeimss Nīls

Džeimss Nīls (; dzimis ) ir profesionāls kanādiešu hokejists, spēlē labās malas uzbrucēja pozīcijā. Pašlaik (2018) pārstāv NHL klubu Kalgari "Flames".


Nīls

Cilvēki ar šādu uzvārdu Džeimss Nīls (James Neal; dzimis 1987. gadā), kanādiešu hokejists, Fils Nīls (Phil Neal; dzimis 1951. gadā), angļu futbolists, Lūkass Nīls (Lucas Neill; dzimis 1978. gadā), austrāliešu futbolists, Sems Nīls (Sam Neill; dzimis 1947. gadā), Jaunzēlandes aktieris, režisors, kinoproducents un scenārists.

Cilvēki ar šādu vārdu Nīls Ārmstrongs (Neil Armstrong; 1930—2012), ASV lidotājs izmēģinātājs un astronauts, Nīls Blomkamps (Neill Blomkamp; dzimis 1979. gadā), Dienvidāfrikas filmu un īsfilmu režisors, Nīls Degrass Taisons (Neil deGrasse Tyson; dzimis 1958. gadā), amerikāņu astrofiziķis, Nīls Eteridžs (Neil Etheridge; dzimis 1990. gadā), filipīniešu futbolists, Nīls Geimens (Neil Gaiman; dzimis 1960. gadā), britu romānu, grafisko romānu, komiksu autors un scenārists, Nīls Jangs (Neil Young; dzimis 1945. gadā), kanādiešu mūziķis, Nīls Kinoks (Neil Kinnock; dzimis 1942. gadā), britu politiķis, Nīls Mopē (Neal Maupay; dzimis 1996. gadā), franču futbolists, Nīls Merons (Neil Meron; dzimis 1955. gadā), amerikāņu televīzijas un kino producents, Nīls Patriks Heriss (Neil Patrick Harris; dzimis 1973. gadā), amerikāņu aktieris, producents, dziedātājs un režisors, Nīls Robertsons (Neil Robertson; dzimis 1982. gadā), austrāliešu snūkerists, Nīls Teilors (Neil Taylor; dzimis 1989. gadā), Velsas futbolists.